cyanic-selkie/wikianc huggingface dataset:
മനോജ് കാന
മലയാളസിനിമയിലെ ഒരു സംവിധായകൻ ആണു മനോജ് കാന, നാടകപ്രവർത്തകൻ, സംവിധായകൻ എന്നീ നിലകളിൽ പ്രവർത്തിക്കുന്നു. 2012 ലെ തിരുവനന്തപുരം അന്താരാഷ്ട്ര ചലചിത്രോത്സവത്തിൽ നവാഗത സംവിധായകനുള്ള ഹസ്സൻകുട്ടി പുരസ്കാരം നേടിയത് ഇദ്ദേഹത്തിന്റെ ചായില്യം എന്ന സിനിമയാണ്. ഏറ്റവും നല്ല കഥക്കുള്ള 2012 ലെ കേരള സംസ്ഥാന അവാർഡും ഈ കഥ നേടി. ഇദ്ദേഹത്തിന്റെ ഉറാട്ടി എന്ന അമേച്യർ നാടകം 2012 ലെ ഏറ്റവും നല്ല നാടകത്തിനുള്ള സംസ്ഥാന സംഗീത നാടക അക്കാഡമി പുരസ്കാരം നേടി.
ജീവിതരേഖ
കണ്ണൂർ ജില്ലയിലെ പയ്യന്നൂർ കോത്തായിമുക്കിലെ കാന വീട്ടിൽ കെ. കെ. കൃഷ്ണൻ-കാന നാരായണി ദമ്പതികളുടെ മകനാണ്‌.
സി ഡിറ്റ്‌ കണ്ണൂർ മേഖലാ ഓഫീസിൽ അസി.പ്രൊഡ്യൂസറായി ജോലി ചെയ്യുന്നു.
അവലംബം
വർഗ്ഗം:ചലച്ചിത്രസംവിധായകർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:നാടക സംവിധായകർ
ഫാ ദയേങ് ദേശീയോദ്യാനം
ഫാ ദയേങ് ദേശീയോദ്യാനം (อุทยานแห่งชาติผาแดง) തായ്‌ലന്റിലെ പ്രവിശ്യയായ ചിയാങ്മയിയിലെ ഒരു ദേശീയോദ്യാനമാണ്. 2000 നവംബർ 2 നാണ് ഈ ദേശീയോദ്യാനം തുടങ്ങിയത്. 1,123 ചതുരശ്രകിലോമീറ്റർ ആണ് ഈ ഉദ്യാനത്തിന്റെ വിസ്തീർണ്ണം. മ്യാന്മാറുമായുള്ള അതിർത്തിയിലുള്ള ഡായേൻ ലാവോ റേഞ്ചിലാണ് ഇതു സ്ഥിതിചെയ്യുന്നത്. ചിയാങ് ഡാവോ വന്യജീവിസങ്കേതത്തിന്റെ വടക്കാണിത്. ഏറ്റവും വലിയ കൊടുമുടി ഡോയി പുക് ഫക്ക ആണ്.
അവലംബം
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഒറ്റിസ്കോ തടാകം
ഒറ്റിസ്കോ തടാകം ന്യൂയോർക്കിലെ പതിനൊന്ന് ഫിംഗർ തടാകങ്ങളുടെ കിഴക്കേയറ്റത്തായി സ്ഥിതിചെയ്യുന്ന തടാകമാണ്. 2,048 ഏക്കർ (8.29 ചതുരശ്ര കിലോമീറ്റർ) വിസ്തൃതിയുള്ള ഈ തടാകം സിറാക്കൂസ് നഗരത്തിന്റെ തെക്കുപടിഞ്ഞാറായി ഒനോണ്ടാഗ കൗണ്ടിയിലാണ് സ്ഥിതി ചെയ്യുന്നത്.
ആദ്യത്തെ കഥ
ചിത്രാഞ്ജലിയുടെ ബാനറിൽ കെ.എസ്.ആർ. മൂർത്തി നിർമ്മിച്ച മലയാളചലച്ചിത്രമാണ് ആദ്യത്തെ കഥ. സെട്രൽ പിക്ചേഴ്സ് വിതരണം ചെയ്ത ഈ ചലച്ചിത്രം 1972 സെപ്റ്റംബർ 29-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:വയലാർ-അർജ്ജുനൻ മാസ്റ്റർ ഗാനങ്ങൾ
ജോർജ്ജ് മാലറി
1920 കാലഘട്ടത്തിലെആദ്യത്തെ മൂന്ന് എവറസ്റ്റ് പര്യവേക്ഷണസംഘങ്ങളിൽ  അംഗമായിരുന്ന ബ്രിട്ടിഷ് പർവ്വതാരോഹകനായിരുന്നു ജോർജ്ജ് മാലറി (ജീവിതകാലം: 18 ജൂൺ 1886 – 8,(9)-ജൂൺ 1924). 1924 ൽ എവറസ്റ്റ്‌ കൊടുമുടി കീഴടക്കാനുള്ള ആദ്യ ശ്രമത്തിൽ തന്നെ മാലറിയെയും കൂട്ടുകാരനായ ആരോഹകൻ ആൻഡ്രൂ ഇർവിനെയും എവറസ്റ്റിന്റെ വടക്കു കിഴക്കൻ മലമടക്കുകളിൽ വച്ച് കാണാതാവുകയാണുണ്ടായത്. കൊടുമുടിയിലേയ്ക്ക് ഏകദേശം 800 അടി മാത്രം അവശേഷിച്ചിരിയ്ക്കെയാണ് അപകടം ഉണ്ടായതെന്നു കരുതുന്നു. ഒരു പർവ്വതാരോഹക സംഘം 1999 മെയ് 1 നു മാലറിയുടെ ശരീരാവശിഷ്ടങ്ങൾ കണ്ടെടുക്കുന്നതുവരെ 75 വർഷക്കാലത്തേയ്ക്ക് മാലറിയുടെ ദുരന്തത്തെപ്പറ്റി വ്യക്തമായ അറിവ് പുറംലോകത്തിന് ഉണ്ടായിരുന്നില്ല. മാലറിയും ഇർവിനും കൊടുമുടി കീഴടക്കിയിട്ടുണ്ടോ എന്ന വസ്തുത ഇപ്പോഴും സ്ഥിതീകരിയ്ക്കപ്പെടാതെ തുടരുന്നു.
പുറംകണ്ണികൾ
വർഗ്ഗം:പർവ്വതാരോഹകർ വർഗ്ഗം:1886-ൽ ജനിച്ചവർ
ഹു കിൽഡ് കാർക്കരെ? റിയൽ ഫേസ് ഓഫ് ടെററിസം ഇൻ ഇന്ത്യ
2008 നവംബർ 26ലെ മുംബൈ ഭീകരാക്രമണത്തിൽ മഹാരാഷ്ട്ര എ.ടി.എസ് (ആന്റി ടെററിസ്റ്റ് സ്ക്വാഡ്) തലവനായിരുന്ന ഹേമന്ദ് കാർക്കരെ ദുരൂഹമായി കൊല്ലപ്പെട്ട സംഭവത്തെ സമാന്തരമായ ഒരന്വേഷണത്തിന് വിധേയമാക്കി മഹാരാഷ്ട്ര പോലീസിലെ മുൻ ഐ.ജി. ആയിരുന്ന എസ്.എം. മുഷ്റിഫ് എഴുതിയ ഒരു പുസ്തകമാണ് '''ഹു കിൽഡ് കാർക്കരെ? : റിയൽ ഫേസ് ഓഫ് ടെററിസം ഇൻ ഇന്ത്യ'''. ഹേമന്ദ് കാർക്കരെയുടെ വധത്തിനു പിന്നിൽ പാക് ഭീകരരല്ലെന്നും ഹിന്ദുത്വ ഭീകരവാദികളാനെന്നും തെളിവുകൾ നിരത്തി സ്ഥാപിക്കാനാണ് പുസ്തകത്തിൽ മുഷ്റിഫ് ശ്രമിക്കുന്നത്.
ഉള്ളടക്കം
2008 നവംബർ 26ലെ മുംബൈ ഭീകരാക്രമണത്തിൽ പാക് ഭീകരരുടെ വെടിയേറ്റല്ല കർക്കരെ കൊല്ലപ്പെട്ടതെന്നു മുഷിരിഫ് പുസ്തകത്തിൽ സമർഥിക്കുന്നു. അന്നു പാകിസ്താനിൽ നിന്നുള്ള ഭീകരർ മും ബൈ ആക്രമിച്ചു എന്നതു സത്യമാണ്. എന്നാൽ സിഎസ്ടിയി റെയിൽവേ സ്റ്റേഷനിലെയും കാമ ഹോസ്പിറ്റൽ പരിസരത്തെയും സംഭവങ്ങൾ ദുരൂഹമാണെന്നാണു മുഷിരിഫിൻറെ പുസ്തകം സമർത്ഥിക്കുന്നത്. പത്രവാർത്തകളും സാഹചര്യത്തെളിവുകളും അടിസ്ഥാനമാക്കിയാണു മുൻ പൊലീസ് ഉദ്യോഗസ്ഥൻ കൂടിയായ മുഷ്റിഫ് ഇതു സംബന്ധിച്ച തെളിവുകൾ നിരത്തുന്നത്.
താജിലെ ഭീകരർ പാകിസ്താനിലെ കേന്ദ്രവുമായി 41 ഫോൺ സന്ദേശങ്ങൾ കൈമാറിയെന്നാണു വാർത്ത വന്നത്. ട്രൈഡൻറിലെ ഭീകരർ 62ഉം നരിമാൻ ഹൗസിലെ ഭീകരർ 181ഉം ഫോൺ സന്ദേശങ്ങൾ കൈമാറി. എന്നാൽ സിഎസ്ടി ആക്രമിച്ച ഭീകരർ പാകിസ്താനുമായി ഫോൺ സന്ദേശം കൈമാറിയിട്ടില്ല. സിഎസ്ടിയിലെ ഭീകരർ പാകിസ്താനുമായി എന്തുകൊണ്ടു ബന്ധപ്പെട്ടില്ല എന്നാണു പുസ്തകത്തിലൂടെ മുഷിരിഫിൻറെ ഒരു നിരീക്ഷണം.
കാമാ ഹോസ്പിറ്റലിലെത്തിയ ഭീകരർ സെക്യൂരിറ്റി ജീവനക്കാരോടും മറ്റും മറാഠി ഭാഷയിൽ നിർദ്ദേശം നൽകിയത് മുതൽ പല തെളിവുകളും ഇദ്ദേഹം പുസ്തകത്തിൽ നിരത്തുന്നുണ്ട്‌.
ലയങ്ങൾ
തോട്ടം തൊഴിലാളികൾക്ക് താമസിക്കുന്നതിനായി തോട്ടങ്ങൾക്ക് അടുത്ത്  നിർമ്മിച്ചിട്ടുള്ള ചെറിയ  ലൈൻ വീടുകൾക്ക് ആണ് ലയങ്ങൾ എന്ന് പറയുന്നത്.
ഹു കിൽഡ് കാർക്കരെ? റിയൽ ഫേസ് ഓഫ് ടെററിസം ഇൻ ഇന്ത്യ
മറ്റു വിഷയങ്ങൾ
കാർക്കറെയുടെ മരണം കൂടാതെ ഇന്ത്യയിലെ വിവിധയിടങ്ങളിൽ നടന്ന സ്ഫോടനങ്ങൾ പുസ്തകത്തിൽ അദ്ദേഹം ഇഴകീറി പരിശോധിക്കുന്നുണ്ട്.
ഐ.ബിയെ കുറിച്ച്
അതോടൊപ്പം ഇന്ത്യയിലെ കലാപങ്ങളിൽ ഹിന്ദുത്വ ശക്തികൾ നടത്തുന്ന ആസൂത്രണത്തെ കുറിച്ചും ഇന്ത്യയിലെ ആഭ്യന്തര രഹസ്യാന്വേഷണ വിഭാഗമായ ഐ.ബിയുടെ ചെയ്തികളെ കുറിച്ചും വിവിധ അധ്യായങ്ങളിൽ പ്രതിപാദിക്കുന്നുണ്ട്.
പരിഭാഷ
മലയാളം ഉൾപ്പെടെ ഇന്ത്യയിലെ എട്ടു ഭാഷകളിലേക്ക് ഈ പുസ്തകം മൊഴിമാറ്റം ചെയ്യപ്പെട്ടിട്ടുണ്ട്.
കോടതി പരാമർശിക്കുന്നു
''രാജ്യത്തെ പിടിച്ചുകുലുക്കിയ മുംബൈ ഭീകരാക്രമണക്കേസിൽ മറാത്തി സംസാരിക്കുന്ന, പാകിസ്താനിൽ നിന്നല്ലാത്ത ഒരു തീവ്രവാദി ഉണ്ടായിരുന്നോ? മുൻ പൊലീസ് ഇൻ‌സ്‌പെക്‌ടർ ജനറൽ എസ് എം മുഷ്‌രിഫ് എഴുതിയ ‘കർക്കരെയെ കൊന്നതാര്’ എന്ന പുസ്തകത്തിലെ ചില വസ്തുതകൾ അന്വേഷിക്കേണ്ടതല്ലേ?'' എന്ന് 2010 ഡിസം‌ബർ 1ന് മഹാരാഷ്ട്ര ഹൈക്കോടതി പരാമർശം നടത്തുകയുണ്ടായി.
അവലംബങ്ങൾ
വർഗ്ഗം:ഗ്രന്ഥങ്ങൾ വർഗ്ഗം:നിഷ്പക്ഷത സംശയിക്കപ്പെടുന്നവ
പ്രൊബോസിഡേ
സസ്തനികളെ വർഗ്ഗീകരിച്ചിരിക്കുന്നതിലെ ഒരു നിരയാണ് പ്രൊബോസിഡേ (Proboscidea). (from the Greek προβοσκίς and the Latin proboscis). ഇന്നുള്ളതിൽ ഏക കുടുംബമായ Elephantidae -യും നിരവധി വംശനാശം വന്ന കുടുംബങ്ങളും ഇതിൽ അടങ്ങിയിരിക്കുന്നു. 1811-ൽ J. Illiger ആണ് ഈ നിരയെ ആദ്യമായി വിവരിച്ചത്. തുമ്പിക്കൈയുള്ള സസ്തനികളാണ് ഇതിൽ ഉണ്ടായിരുന്നത്. പിന്നീട് കൊമ്പുകളും ബലമാർന്ന തുമ്പിക്കൈകളും ഇവയുടെ സവിശേഷതയായി എണ്ണി. ആദ്യകാലത്ത് വികാസം പ്രാപിക്കാത്ത തുമ്പിക്കൈകൾ ആയിരുന്നു ഇവയ്ക്ക് ഉണ്ടായിരുന്നത്. കരയിൽ ജീവിച്ച ഏറ്റവും വലിയ ജീവിയെന്നു കരുതുന്ന Palaeoloxodon namadicus  ഈ നിരയിൽ ആയിരുന്നു ഉണ്ടായിരുന്നത്, അതിന് പല ദിനോസറുകളെയും അപേക്ഷിച്ച് 22 ടൺ ഭാരവും 2 മീറ്റർ ഷോൾഡർ ഉയരവും ഉണ്ടായിരുന്നതായി കരുതുന്നു.
പുറത്തേക്കുള്ള കണ്ണികൾ
വർഗ്ഗം:സസ്തനികൾ
ലെസിത്തിഡേസീ
മരങ്ങളും വൃക്ഷങ്ങളും ഉൾപ്പെടുന്ന ഈ സസ്യകുടുംബത്തെ തെക്കേ അമേരിക്ക, തെക്കുകിഴക്കേ ഏഷ്യ, ആഫ്രിക്ക, മഡഗാസ്കർ തുടങ്ങിയ നാടുകളിലെ ഉഷ്മമേഖലാ പ്രദേശങ്ങളിൽ ഇവ സാധാരണയായി കാണുന്നു. ആമസോൺ കാടുകളിൽ സമൃദ്ധമായ കാണപ്പെടുന്ന സസ്യങ്ങളിൽ  ഈ കുടുംബത്തിലെ സ്പീഷിസുകളും ഉൾപ്പെടുന്നു.
സവിശേഷതകൾ
ലഘുപത്രത്തോടുകൂടിയ ഇവയുടെ ഇലകൾ ഏകാന്തരന്യാസത്തിലോ (alternate) അല്ലെങ്കിൽ  വർത്തുള വിന്യാസത്തിലോ ക്രമീകരിച്ചതും ഞെട്ടോടു കൂടിയവയുമാണ്. ഇലകൾ ജാലികാസിരാവിന്യാസത്തോടു കൂടിയവയും മിനുസമുള്ളതുമാണ്. ഇവയ്ക്ക് ഉപപർണ്ണങ്ങൾ ഉണ്ടാകാറില്ല. ദ്വിലിംഗ സ്വഭാവത്തോടു കൂടിയ ഇവയുടെപൂക്കൾ കാണാൻ ഭംഗിയുള്ളതും സൗരഭ്യമുള്ളവയുമാണ്. ഒന്നിലധികം പൂവുകളുള്ള പൂങ്കുലകളായാണ് പൂക്കൾ വിന്യസിച്ചിരിക്കുന്നത്. എന്നാൽ വളരെ വിരളം സ്പീഷിസുകളിൽ ഏക പുഷ്പങ്ങൾ കാണപ്പെടാറുണ്ട്. 1 മുതൽ 10 സെ. മീ. വരെ പൂക്കൾക്ക് നീളമുണ്ടാകും. വിദളങ്ങളുടെ എണ്ണം 4 മുതൽ 6 വരെ ആയിരിക്കും. , പുഷ്പദളങ്ങളുടെ എണ്ണം 4 മുതൽ 8 വരെ വ്യത്യാസപ്പെട്ടിരിക്കുമെങ്കിലും മിക്ക സ്പീഷിസുകളിലും പുഷ്പദളങ്ങളുടെ എണ്ണം 6 ആണ്. പുംബീജപ്രധാനമായ കേസരങ്ങൾ (stamen) വിന്യസിച്ചിരിക്കുന്നതിലുള്ള സങ്കീർണ്ണതയും വൈവിധ്യവും ഈ സസ്യകുടുംബത്തിന്റെ പ്രത്യേകതയാണ്. മിക്ക സ്പീഷിസുകളിലും പാമ്പിന്റെ പത്തി/ ഫണം പോലെയാണ് കേസരപുടം(androecium)ക്രമീകരിക്കപ്പെട്ടിട്ടുള്ളതിനാൽ ഏകഅവയവാനുപാതത്തോടു കൂടിയവയായിരിക്കും (ഒരു പ്രാവശ്യം കൃത്യമായി വിഭജിക്കാവുന്നതും, വിഭജനരേഖയുടെ ഇരുവശങ്ങളും ഒരു പോലെയിരിക്കുന്നതുമാണ്- monosymmetric). കേസരങ്ങളുടെ എണ്ണം 10 മുതൽ 1000 വരെയോ അതിൽ കൂടുതലോ ആയിരിക്കും. ലോകത്തിലെ മറ്റൊരു സപുഷ്പികൾക്കും ഇത്തരത്തിലുള്ള കേസരപുടം(androecium) ഉണ്ടാകാറില്ല. താഴ്ന്ന അണ്ഡാശയമോ (inferior or semi- inferior Ovary) പകുതി താഴ്ന്ന അണ്ഡാശയമോആണുള്ളത്. ഇത് 2 മുതൽ 6 വരെ ജനിപർണ്ണങ്ങൾ ( carpels) കൂടിച്ചേർന്നതാണ്. അണ്ഡാശയത്തിന് 2 മുതൽ 6 ഓളം അറകളുണ്ട്. ഓരോ അറകളിലും ഒന്നോ ഒന്നിൽ കൂടുതലോ അണ്ഡകോശങ്ങളും (Ovules) കാണപ്പെടുന്നു.
കേരളത്തിൽ
കേരളീയർക്ക് പരിചിതങ്ങളായ പേഴ്, നീർപ്പേഴ്, നാഗലിംഗം, ആറ്റുപേഴ് തുടങ്ങിയ സസ്യങ്ങൾ ലെസിത്തിഡേസീ സസ്യകുടുംബത്തിലുൾപ്പെടുന്നവയാണ്.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:എരികൾസ്
ജീനെറ്റ് കവാസ്
400 ലധികം ഇനം സസ്യജന്തുജാലങ്ങളെ സംരക്ഷിക്കുന്നതിൽ പങ്കുവഹിച്ച ഒരു ഹോണ്ടുറാൻ പരിസ്ഥിതി പ്രവർത്തകയായിരുന്നു ബ്ലാങ്ക ജീനെറ്റ് കവാസ് ഫെർണാണ്ടസ് (16 ജനുവരി 1946 - ഫെബ്രുവരി 6, 1995).
ജീവിതരേഖ
കവാസ് മിഗുവൽ പാസ് ബരഹോന സ്കൂളിൽ നിന്ന് പഠനം ആരംഭിക്കുകയും 1967 ൽ എക്സ്പെർട്ട് അക്കൗണ്ടന്റ്, സർട്ടിഫൈഡ് പബ്ലിക് അക്കൗണ്ടന്റ് എന്നീ പദവികൾ നേടുകയും ചെയ്തു. അതിനുശേഷം 1970 കളിൽ ധനകാര്യ സ്ഥാപനങ്ങളിൽ ജോലി ചെയ്യാൻ തുടങ്ങി. 1977 നും 1979 നും ഇടയിൽ അവർ ജിം വാട്ടിനെ കണ്ടുമുട്ടി വിവാഹം കഴിച്ചു. ഡമാറിസ്, ജെയിം എന്നീ രണ്ട് മക്കൾക്ക് ജന്മം നൽകി.
1980 കളുടെ തുടക്കത്തിൽ അവർ മക്കളോടൊപ്പം ന്യൂ ഓർലിയൻസ് നഗരത്തിലേക്ക് മാറി. അവിടെ കണക്കുകൂട്ടൽ പഠിച്ചു. അവരുടെ നേട്ടത്തിനും അക്കാദമിക് മികവിനും വിവിധ സർട്ടിഫിക്കറ്റുകൾ, അവാർഡുകൾ, അവലംബങ്ങൾ എന്നിവ നേടി. 1990 കളുടെ തുടക്കത്തിൽ ഹോണ്ടുറാൻ ഇക്കോളജി അസോസിയേഷനിൽ ജോലി ചെയ്യാൻ തുടങ്ങി. അവരുടെ പ്രവർത്തനങ്ങളും പുരോഗതിയും 449 സസ്യജന്തുജാലങ്ങളെ സംരക്ഷിക്കുക, സസ്യജന്തുജാലങ്ങളുടെ വൈവിധ്യം, തീരദേശ തടാകങ്ങൾ, പാറക്കൂട്ടങ്ങൾ, ചതുപ്പുകൾ, കണ്ടൽക്കാടുകൾ, പാറക്കെട്ടുകൾ, മണൽ ബീച്ചുകൾ, 40 കിലോമീറ്റർ തീരപ്രദേശത്ത് സ്ഥിതിചെയ്യുന്ന മഴക്കാടുകൾ എന്നിവ ബിസിനസ്സ് പ്രോജക്റ്റുകൾക്ക് ഒരു തടസ്സമായിരുന്നു.
കൊലപാതകം
1995 ഫെബ്രുവരി 6 ന് വൈകുന്നേരം 7: 45 ഓടെ കാവസിനെ അറ്റ്‌ലാന്റിഡയിലെ തെലയിലെ ബാരിയോ എൽ സെൻട്രോയിലെ വീട്ടിൽ വെച്ച് അജ്ഞാതരായ രണ്ട് പേർ വെടിവച്ചു കൊന്നു. കൊലപാതക പ്രതികളിൽ കേണൽ മരിയോ അമയ (ടൈഗ്രെ അമയ എന്നറിയപ്പെടുന്നു) തെലയിലെ പോലീസ് ആസ്ഥാനത്ത് സർജന്റ് ഇസ്മായിൽ പെർഡോമോ, മരിയോ പിനെഡ (a.k.a. ചാപ്പിൻ) എന്നിവരുമായി കൂടിക്കാഴ്ച നടത്തിയെന്നാണ് റിപ്പോർട്ട്.
അനന്തരഫലങ്ങൾ
ഈ കുറ്റകൃത്യം പരിഹരിക്കുന്നതിൽ ഹോണ്ടുറാൻ നീതിന്യായ വ്യവസ്ഥയുടെ ഭാഗത്ത് കൂടുതൽ താൽപ്പര്യമില്ലാത്തതിനാൽ 2003 ജനുവരി 13 ന് സൊസൈറ്റി ഓഫ് ജീസസിന്റെയും സെന്റർ ഫോർ ഇന്റർനാഷണൽ ജസ്റ്റിസിന്റെയും (സിജിൽ) ടീം റിഫ്ലക്ഷൻ, റിസർച്ച് ആൻഡ് കമ്മ്യൂണിക്കേഷൻ (ERIC) മനുഷ്യാവകാശങ്ങൾക്കായുള്ള അന്തർ-അമേരിക്കൻ കമ്മീഷന് മൂന്ന് വ്യക്തിഗത അഭ്യർത്ഥനകൾ അയച്ചു. അതിൽ ജീനെറ്റ് കവാസ്, കാർലോസ് എസ്കലറസ്, കാർലോസ് ലൂണ എന്നിവരുടെ കൊലപാതകങ്ങൾക്ക് ഹോണ്ടുറാസ് സംസ്ഥാനം ഉത്തരവാദികളാണെന്ന് പ്രഖ്യാപിച്ചു.
പുറംകണ്ണികൾ
വർഗ്ഗം:ഹോണ്ടുറാൻ പരിസ്ഥിതി പ്രവർത്തകർ വർഗ്ഗം:1946-ൽ ജനിച്ചവർ
അലി സഹോദരന്മാർ
ഇന്ത്യൻ സ്വാതന്ത്ര സമരത്തിലും മുസ്‌ലിം പുരോഗമന പ്രവർത്തനങ്ങളിലും പ്രവർത്തിച്ച ദേശീയ നേതാക്കന്മാരായ മൗലാനാ ഷൗകത്ത് അലി, മൗലാനാ മുഹമ്മദ് അലി എന്നീ സഹോദരന്മാരെയാണ്  അലി സഹോദരന്മാർ എന്ന് പൊതുവേ അറിയപ്പെടുന്നത്. ഇവർ വിദ്യാഭ്യാസ - മതരംഗങ്ങളിൽ ഒന്നിച്ചു പ്രവർത്തിക്കുകയും മഹാത്മാഗാന്ധിയുമൊത്ത് ഇന്ത്യൻ സ്വാതന്ത്ര്യസമരത്തിൽ പങ്കെടുക്കുകയും ചെയ്തിരുന്നു
കാണുക
ഉത്തരേന്ത്യയിലെ റാംപൂർ സ്റ്റേറ്റിൽ സംസ്കാരസമ്പന്നമായ കുടുംബത്തിലാണ് അലി സഹോദരന്മാരുടെ ജനനം. പിതാവ് അബ്ദുൽ അലിഖാൻ അന്നത്തെ റാംപൂർ നവാബിന്റെ സേവകനായിരുന്നു. മാതാവ് ആബാദി ബാനു ബീഗം സാഹിബ 'ബീ അമ്മാൻ' എന്ന പേരിൽ ധീരതകൊണ്ട് വിഖ്യാതയായ വനിതയായിരുന്നു. മുഗൾ ചക്രവർത്തിമാരുടെ സവിച കുടുംബത്തിൽപ്പെട്ടവരും സംസ്കാര സമ്പന്നയുമായിരുന്നു ആബാദി ബാനു ബീഗം. 27-ാം വയസ്സിൽ വിധവയായിത്തീർന്ന അവർ പുത്രൻമാർക്ക് വേണ്ടത്ര വിദ്യാഭ്യാസം നല്കുന്നതിൽ ശ്രദ്ധകേന്ദ്രീകരിച്ചു. ഇവർ ആദ്യകാലഘട്ടങ്ങളിൽ പുത്രന്മാരുമായി പൊതു പ്രവർത്തനരംഗത്ത് സഹകരിച്ചു പ്രവർത്തിക്കുകയും പല പ്രദേശങ്ങളും സന്ദർശിച്ച് സ്വാതന്ത്ര്യസമരത്തിനു ജനങ്ങളെ പ്രേരിപ്പിക്കുകയും ചെയ്തിരുന്നു
അവലംബം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
ജിതിൻ പുത്തഞ്ചേരി
മലയാള ചലച്ചിത്ര അഭിനേതാവും  സഹസംവിധായകനുമാണ്  ജിതിൻ പുത്തഞ്ചേരി (ജനനം: ഓഗസ്റ്റ് 24, 1989). ഗാനരചയിതാവും കവിയുമായ ഗിരീഷ് പുത്തഞ്ചേരിയുടെ മകനാണ് .സുധീർ അമ്പലപ്പാടിന്റെ ബ്രേക്കിങ് ന്യൂസ് ലൈവ് എന്ന സിനിമയിൽ സംവിധാന സഹായി ആയിട്ടാണ് മലയാള സിനിമാ രംഗത്ത് തുടക്കമിടുന്നത്
ജീവിതരേഖ
മലയാളത്തിലെ പ്രമുഖ ഗാനരചയിതാവായിരുന്ന ഗിരീഷ് പുത്തഞ്ചേരി യുടേയും ബീനയുടെയും രണ്ട് മക്കളിൽ മൂത്തമകനായി 1989 ആഗസ്റ്റ് 24ന് ജനനം. സെന്റ് ജോസഫ് ബോയ്സ് ‌ഹൈസ്കൂൾ കാലിക്കറ്റ്, ബംഗളൂർ യൂണിവേഴ്സിറ്റി എന്നിവിടങ്ങളിൽ നിന്നും പഠനം പൂർത്തിയാക്കിയ ജിതിൻ പരസ്യ ചിത്രസംവിധായകനായ സുധീർ അമ്പലപ്പാടിന്റെ ബ്രേക്കിംഗ് ന്യൂസ് ലൈവ് എന്ന സിനിമയിൽ സംവിധാന സഹായി ആയിട്ടാണ് മലയാള സിനിമാ രംഗത്ത് തുടക്കമിടുന്നത്. തുടർന്ന് മാറ്റിനി, കൂതറ, മണിരത്നം എന്നീ സിനിമകളിലും സംവിധാന സഹായിയായി പ്രവർത്തിച്ചു. 2016ൽ ഫർഹാൻ അക്തർ- റിതേഷ് സിദ്വാനി ടീമിന്റെ എക്സൽ എന്റർടെന്റിമെന്റ് എന്ന മുംബൈ അടിസ്ഥാനമാക്കി പ്രവർത്തിക്കുന്ന ഫിലിം പ്രൊഡക്ഷൻ കമ്പനിയിൽ ജോയിൻ ചെയ്യുകയും തുടർന്ന് ഫർഹാന്റെ തന്നെ റോക്ക്-ഓൺ 2 എന്ന സിനിമയിൽ സംവിധാന സഹായിയായി പ്രവർത്തിക്കുകയും ചെയ്തു.
അഭിനയരംഗത്തെ താല്പര്യാർത്ഥം സുഹൃത്തായ ഡൊമിനിക് അരുണിന്റെ "മൃത്യുഞ്ജയമെന്ന" ഹ്രസ്വചിത്രത്തിൽ അഭിനയിച്ചു. തുടർന്ന് ഡൊമിനിക്കിന്റെ തന്നെ ടോവിനോ നായകനായ തരംഗമെന്ന സിനിമയിൽ ചെറുവേഷത്തിലും പ്രത്യക്ഷപ്പെട്ടു. തരംഗത്തിൽ സഹഎഴുത്തുകാരനായും സിനിമയിൽ സംവിധാന സഹായിയായും പ്രവർത്തിച്ചു.‌ തുടർന്ന് ശങ്കർ രാമകൃഷ്ണന്റെ പതിനെട്ടാം പടി എന്ന ക്യാമ്പസ്/സ്കൂൾ ചിത്രത്തിലേക്ക് ഒഡീഷൻ വഴി തിരഞ്ഞെടുക്കപ്പെട്ട് അതിലെ ഗിരിയെന്ന കഥാപാത്രത്തെ അവതരിപ്പിച്ച് ശ്രദ്ധേയനായി. തുടർന്ന് കമലിന്റെ പ്രണയമീനുകളുടെ കടൽ, ടോവിനോയുടെ എടക്കാട് ബറ്റാലിയൻ, മോഹലാൽ-പ്രിയദർശൻ ടീമിന്റെ മരയ്കാർ അറബിക്കടലിന്റെ സിംഹ മെന്ന സിനിമകളിലുമൊക്കെ വേഷമിട്ടു. സമാന്തര സിനിമകളിലൂടെ പ്രശസ്തനായ ഡോൺ പാലത്തറയുടെ സന്തോഷത്തിന്റെ ഒന്നാം രഹസ്യ മെന്ന സിനിമയിൽ നായകകഥാപാത്രത്തെ അവതരിപ്പിച്ച് നിരൂപണ പ്രശംസയും നേടിയ ജിതിൻ അഭിനയരംഗത്ത് തുടരുന്നു.
സോഫ്റ്റെയർ എഞ്ചിനീയറായ ദിവ്യാ മോഹനനാണ് ഭാര്യ. സഹോദരൻ ദിൻനാഥ് ഗാനരചയിതാവും സഹസംവിധായകനുമാണ്
അവലംബം
വർഗ്ഗം:1989-ൽ ജനിച്ചവർ വർഗ്ഗം:ഇന്ത്യൻ ചലച്ചിത്ര അഭിനേതാക്കൾ വർഗ്ഗം:മലയാളചലച്ചിത്രനടന്മാർ വർഗ്ഗം:ജീവിച്ചിരിക്കുന്ന പ്രമുഖർ
ഫാബിയോള ജിയാനോട്ടി
ഒരു ഇറ്റാലിയൻ പരീക്ഷണ കണിക ഭൗതികശാസ്ത്രജ്ഞയാണ് ഫാബിയോള ജിയാനോട്ടി (ഇറ്റാലിയൻ: [faˈbiːola dʒaˈnɔtti]; ജനനം 29 ഒക്ടോബർ 1960). കൂടാതെ സ്വിറ്റ്സർലൻഡിലെ CERN (യൂറോപ്യൻ ഓർഗനൈസേഷൻ ഫോർ ന്യൂക്ലിയർ റിസർച്ച്) ൽ ഡയറക്ടർ ജനറലാകുന്ന ആദ്യ വനിതയാണ്. അവരുടെ ഉത്തരവ് 2016 ജനുവരി 1 ന് ആരംഭിച്ച് അഞ്ച് വർഷത്തേക്ക് നീണ്ടുനിൽക്കും. 2019 ലെ 195-ാമത് സെഷനിൽ, CERN കൗൺസിൽ അഭൂതപൂർവമായി രണ്ടാം തവണയും ഡയറക്ടർ ജനറലായി ജിയാനോട്ടിയെ തിരഞ്ഞെടുത്തു. അവരുടെ രണ്ടാമത്തെ അഞ്ച് വർഷത്തെ കാലാവധി 2021 ജനുവരി 1-ന് തുടങ്ങി 2025 വരെ നീളും. CERN- ന്റെ ചരിത്രത്തിൽ ആദ്യമായാണ് ഒരു മുഴുവൻ തവണയും ഒരു ഡയറക്ടർ ജനറലിനെ നിയമിക്കുന്നത്.
ആദ്യകാല ജീവിതവും വിദ്യാഭ്യാസവും
ചെറുപ്പം മുതലേ, ജിയാനോട്ടിക്ക് പ്രകൃതിയോടും ചുറ്റുമുള്ള ലോകത്തോടും താൽപ്പര്യമുണ്ടായിരുന്നു. സിസിലിയിൽ നിന്നുള്ള അവരുടെ അമ്മ, ജിയാനോട്ടിയെ ഫൈൻ ആർട്സിൽ പ്രോത്സാഹിപ്പിച്ചു. പീഡ്മോണ്ടിൽ നിന്നുള്ള ഒരു പ്രഗത്ഭനായ ജിയോളജിസ്റ്റായ അവരുടെ പിതാവ് പഠനത്തോടുള്ള ആദ്യകാല ഇഷ്ടത്തെ പ്രോത്സാഹിപ്പിക്കുകയും അവരുടെ ശാസ്ത്ര താൽപര്യങ്ങൾ പ്രോത്സാഹിപ്പിക്കുകയും ചെയ്തു.
മേരി ക്യൂറിയെക്കുറിച്ചുള്ള ഒരു ജീവചരിത്രം വായിച്ചതിനുശേഷം ജിയാനോട്ടി ശാസ്ത്ര ഗവേഷണത്തോടുള്ള തന്റെ അഭിനിവേശം കണ്ടെത്തി. മുമ്പ്, അവർ ലൈസിയോ ക്ലാസിക്കോയിൽ സംഗീതത്തിലും തത്ത്വചിന്തയിലും ശ്രദ്ധ കേന്ദ്രീകരിച്ച് മാനവികത പഠിച്ചിരുന്നു. ജിയാനോട്ടി 1989 ൽ മിലാൻ സർവകലാശാലയിലെ ഫിസിക്സ് വിഭാഗത്തിൽ നിന്ന് പരീക്ഷണാത്മക കണിക ഭൗതികശാസ്ത്രത്തിൽ പിഎച്ച്ഡി നേടി.
അക്കാദമിക്, പ്രൊഫഷണൽ കരിയർ
1996 മുതൽ, ജിയാനോട്ടി CERN ൽ ജോലി ചെയ്തു. ഒരു ഫെലോഷിപ്പിൽ തുടങ്ങി ഒരു മുഴുവൻ സമയ ഗവേഷണ ഭൗതികശാസ്ത്രജ്ഞയായി തുടരുന്നു. 2009 -ൽ അറ്റ്ലസ് കൊളാബ്രേഷന്റെ പ്രൊജക്റ്റ് ലീഡറും വക്താവും ആയി അവരോധിക്കപ്പെട്ടു. CERN- ലെ WA70, UA2, ALEPH പരീക്ഷണങ്ങളിലും അവർ പ്രവർത്തിച്ചു. അവിടെ ഡിറ്റക്ടർ വികസനം, സോഫ്റ്റ്വെയർ വികസനം, ഡാറ്റ വിശകലനം എന്നിവയിൽ അവർ പങ്കെടുത്തു. 2016 ൽ അവർ CERN- ന്റെ ആദ്യ വനിതാ ഡയറക്ടർ ജനറലായി തിരഞ്ഞെടുക്കപ്പെട്ടു. അതിനുശേഷം അവർ രണ്ടാം തവണ വീണ്ടും നിയമിക്കപ്പെട്ടു. അത് 2025 ൽ അവസാനിക്കും.
ഫ്രാൻസിലെ സിഎൻആർഎസിന്റെ സയന്റിഫിക് കൗൺസിൽ യുഎസ്എയിലെ ഫെർമിലാബിന്റെ ഫിസിക്സ് അഡ്വൈസറി കമ്മിറ്റി, യൂറോപ്യൻ ഫിസിക്കൽ സൊസൈറ്റി, ജർമ്മനിയിലെ സയന്റിഫിക് കൗൺസിൽ ഓഫ് ഡിഇഎസ്‌ഇ ലബോറട്ടറി കൂടാതെ നെതർലാൻഡിലെ NIKHEF എന്ന ശാസ്ത്ര ഉപദേശക സമിതി തുടങ്ങിയ നിരവധി അന്താരാഷ്ട്ര കമ്മിറ്റികളിൽ അവർ അംഗമായിരുന്നു. അവർ യുഎൻ സെക്രട്ടറി ജനറലിന്റെ സയന്റിഫിക് അഡ്വൈസറി ബോർഡ് അംഗമാണ്. 2018 ൽ റോയൽ സൊസൈറ്റിയുടെ (ForMemRS) വിദേശ അംഗമായി അവർ തിരഞ്ഞെടുക്കപ്പെട്ടു.
യുഎസ് നാഷണൽ അക്കാദമി ഓഫ് സയൻസസിന്റെ വിദേശ അസോസിയേറ്റ് അംഗവും ഫ്രഞ്ച് അക്കാദമി ഓഫ് സയൻസിന്റെ വിദേശ അസോസിയേറ്റ് അംഗവുമായ ജിയാനോട്ടി ഇറ്റാലിയൻ അക്കാദമി ഓഫ് സയൻസസ് (അക്കാഡേമിയ നാസിയോണൽ ഡെയ് ലിൻസി) അംഗമാണ്. 2019 ൽ അമേരിക്കൻ ഫിലോസഫിക്കൽ സൊസൈറ്റി അംഗമായും അവർ തിരഞ്ഞെടുക്കപ്പെട്ടു.
CERN ലെ ലാർജ് ഹാഡ്രൺ കൊളൈഡറിലെ ജോലിയെക്കുറിച്ചുള്ള 2013 ലെ ഡോക്യുമെന്ററി ചിത്രമായ പാർട്ടിക്കിൾ ഫീവറിലും ജിയാനോട്ടി പ്രത്യക്ഷപ്പെട്ടു.
അവലംബം
വർഗ്ഗം:1960-ൽ ജനിച്ചവർ വർഗ്ഗം:ബി.ബി.സി. 100 സ്ത്രീകൾ
രണ്ടാം വരവ്
ഭൂമിയിൽ യേശുവിന്റെ തിരിച്ചുവരവിനെ സംബന്ധിച്ച പ്രതീക്ഷയാണ് ക്രിസ്തീയവിശ്വാസത്തിലെ രണ്ടാം വരവ് അഥവാ രണ്ടാമത്തെ ആഗമനം. കാനോനിക സുവിശേഷങ്ങളിലേയും ക്രിസ്തീയതയിലെ മിക്കവാറും യുഗാന്തചിന്താപാരമ്പര്യങ്ങളിലേയും പ്രവചനങ്ങളാണ് ഈ വിശ്വാസത്തിനടിസ്ഥാനം. എബ്രായബൈബിളിലെ രക്ഷകപ്രവചനങ്ങളും (Messianic Prophecies) രണ്ടാം വരവിനെ സൂചിപ്പിക്കുന്നതായി ക്രിസ്ത്യാനികൾ കരുതുന്നു. രണ്ടാം വരവിന്റെ സ്വഭാവത്തെ സംബന്ധിച്ച് ക്രിസ്തീയവിഭാഗങ്ങൾക്കിടയിലും, ഒരളവുവരെ ഒരേ വിഭാഗത്തിൽ തന്നെ പെടുന്ന ക്രിസ്ത്യാനികൾക്കിടയിൽ തന്നെയും, അഭിപ്രായഭിന്നതയുണ്ടാകാം.
ശ്ലീഹന്മാരുടെ വിശ്വാസപ്രമാണം എന്ന പ്രസിദ്ധമായ വിശ്വാസപ്രഖ്യാപനത്തിന്റെ നിലവിലുള്ള പാഠങ്ങൾ യേശുവിനെ സംബന്ധിച്ച ഈ ഏറ്റുപറയൽ ഉൾക്കൊള്ളുന്നു: "...(അവിടുന്ന്) മരിച്ചവരുടെ ഇടയിൽനിന്നു മൂന്നാം നാൾ ഉയിർത്തു; സ്വർഗ്ഗത്തിലേക്കെഴുന്നള്ളി, സർവ്വശക്തിയുള്ള പിതാവായ ദൈവത്തിന്റെ വലത്തുഭാഗത്തിരിക്കുന്നു; അവിടെനിന്ന് ജീവിക്കുന്നവരെയും മരിച്ചവരേയും വിധിക്കാൻ വരുമെന്നും ഞാൻ വിശ്വസിക്കുന്നു.....ശരീരത്തിന്റെ ഉയിർപ്പിലും നിത്യമായ ജീവിതത്തിലും ഞങ്ങൾ വിശ്വസിക്കുന്നു, ആമേൻ."
റേച്ചൽ ബൂട്ട്‌സ്മ
ഒരു അമേരിക്കൻ മത്സര നീന്തൽതാരവും ബാക്ക്‌സ്‌ട്രോക്കിൽ വിദഗ്ധയും ഒളിമ്പിക് സ്വർണ്ണ മെഡൽ ജേതാവുമാണ് റേച്ചൽ ക്രിസ്റ്റിൻ ബൂട്ട്‌സ്മ (ജനനം: ഡിസംബർ 15, 1993). 2012-ലെ സമ്മർ ഒളിമ്പിക്സിൽ 4 × 100 മീറ്റർ മെഡ്‌ലി റിലേയിൽ വിജയിച്ച യുഎസ് ടീമിലെ അംഗമെന്ന നിലയിൽ ബൂട്ട്‌സ്മ ഒരു സ്വർണ്ണ മെഡൽ നേടി. കൂടാതെ 100 മീറ്റർ ബാക്ക്‌സ്‌ട്രോക്കിലും മത്സരിച്ചു.
കരിയർ
2010-ലെ ദേശീയ ചാമ്പ്യൻഷിപ്പിനും, 2010-ലെ പാൻ പസഫിക് നീന്തൽ ചാമ്പ്യൻഷിപ്പിനും 2011-ലെ ലോക അക്വാട്ടിക്സ് ചാമ്പ്യൻഷിപ്പിനുമുള്ള സെലക്ഷൻ മീറ്റിൽ ബൂട്ട്സ്മ 100 മീറ്റർ ബാക്ക്സ്ട്രോക്കിൽ മൂന്നാം സ്ഥാനത്തെത്തി. 2010-ലെ പാൻ പസഫിക് നീന്തൽ ചാമ്പ്യൻഷിപ്പിൽ 50 മീറ്റർ ബാക്ക്‌സ്‌ട്രോക്കിൽ ബൂട്ട്‌സ്മ ന്യൂസിലാന്റിലെ എമിലി തോമസ്, ബ്രസീലിലെ ഫാബിയോള മോളിന എന്നിവരുമായി ചേർന്നു വെങ്കല മെഡൽ നേടി.
ബൂട്ട്‌സ്മ 2012-ൽ മിനസോട്ടയിലെ ഈഡൻ പ്രെയറിയിലെ ഈഡൻ പ്രെയറി ഹൈസ്‌കൂളിൽ നിന്ന് ബിരുദം നേടി. അവൾ ഇപ്പോൾ ബെർക്ക്‌ലിയിലെ കാലിഫോർണിയ സർവകലാശാലയിൽ പഠിക്കുന്നു. അവിടെ ടെറി മക്കീവറിന്റെ കാലിഫോർണിയ ഗോൾഡൻ ബിയേഴ്‌സ് വനിതാ നീന്തൽ ടീമിനായി നീന്തുന്നു. 2013 ലും 2015 ലും 100 യാർഡ് ബാക്ക്‌സ്‌ട്രോക്കിൽ എൻ‌സി‌എ‌എ ദേശീയ ചാമ്പ്യനായിരുന്നു.
2012-ലെ സമ്മർ ഒളിമ്പിക്സ്
ഒളിമ്പിക്സിനുള്ള യുഎസ് യോഗ്യതാ മീറ്റായ നെബ്രാസ്കയിലെ ഒമാഹയിൽ 2012-ലെ യുഎസ് ഒളിമ്പിക് ട്രയൽ‌സിൽ, ബൂട്ട്‌സ്മ യു‌എസിൽ സ്ഥാനം നേടി. 100 മീറ്റർ ബാക്ക്സ്ട്രോക്കിൽ മിസ്സി ഫ്രാങ്ക്ലിനു പിന്നിൽ രണ്ടാം സ്ഥാനത്ത് ഒളിമ്പിക് ടീം 59.49 സമയം എത്തി. ഹീറ്റ്സിലും സെമി ഫൈനലിലും ബൂട്ട്സ്മ 59.69, 59.10 സമയം യഥാക്രമം എത്തി ഫ്രാങ്ക്ളിനെ രണ്ട് തവണയും പിന്നിലാക്കി. രണ്ടാം സ്ഥാനത്ത്, തന്റെ ബാല്യകാല ആരാധനാപാത്രമായ നതാലി കൊഗ്ലിനെ പരാജയപ്പെടുത്തി മൂന്നാം സ്ഥാനത്തെത്തി.
ലണ്ടനിൽ നടന്ന 2012-ലെ സമ്മർ ഒളിമ്പിക്‌സിൽ 100 മീറ്റർ ബാക്ക്‌സ്‌ട്രോക്കിനായി ബൂട്ട്‌സ്മ 1.00.03 സമയം പതിനൊന്നാം സ്ഥാനത്ത് ഫിനിഷ് ചെയ്യുകയും സെമിഫൈനലിൽ സ്ഥാനം നേടുന്നതിൽ യോഗ്യത നേടുകയും ചെയ്തു. ഫൈനലിൽ സ്ഥാനം നേടുന്നതിൽ പരാജയപ്പെട്ട അവർ 1.00.04 സമയം സെമി ഫൈനൽ 2 ന്റെ ആറാം സ്ഥാനത്തെത്തി. 4 × 100 മീറ്റർ മെഡ്‌ലി റിലേയിൽ വിജയിച്ച യുഎസ് ടീമിലെ അംഗമെന്ന നിലയിൽ ബൂട്ട്‌സ്മ ഒരു സ്വർണ്ണ മെഡൽ നേടി. പ്രാഥമിക മൽസരങ്ങളിൽ അവർ ബാക്ക്സ്ട്രോക്ക് ലെഗ് നീന്തി, ഫൈനലിൽ യുഎസ് ടീമിനെ മെഡൽ നേടാൻ സഹായിച്ചു.
വ്യക്തിഗത മികച്ചത്
.
മഹാത്മാ ജ്യോതിബാ ഫുലെ മണ്ഡയി
ദക്ഷിണ മുംബൈയിലെ ഏറ്റവും പ്രശസ്തമായ വ്യാപാരകേന്ദ്രങ്ങളിലൊന്നാണ് മഹാത്മാ ജ്യോതിബാ ഫുലെ മണ്ഡയി (മറാഠി: महात्मा ज्योतिबा फुले मंडई) അഥവാ ക്രോഫോർഡ് മാർക്കറ്റ്. ഛത്രപതി ശിവാജി ടെർമിനസ് റെയിൽവേ സ്റ്റേഷന്റെ വടക്ക് ഭാഗത്തായി ജെ.ജെ. ഫ്ളൈഓവർ അവസാനിക്കുന്ന ഭാഗത്ത് മുംബൈ പോലീസ് ആസ്ഥാനത്തിനു എതിർവശത്താണ് ഇതിന്റെ സ്ഥാനം.
വിപണന വസ്തുക്കൾ
മാർക്കറ്റിൽ ഒരു ഭാഗത്ത് പഴങ്ങളും പച്ചക്കറികളും കോഴിവിൽപ്പനയുമാണ്. മറ്റൊരു ഭാഗത്ത് വളർത്തു മൃഗങ്ങളെ വിൽക്കുന്ന കടകളാണ്. ഇവിടെ വിവിധ തരത്തിലുള്ള നായ്ക്കളും പൂച്ചകളും പക്ഷികളും വിൽക്കപ്പെടുന്നു. കൂടാതെ വംശനാശ ഭീഷണി നേരിടുന്ന ജീവികൾ നിയമപരമല്ലാതെയും വിൽക്കപ്പെടുന്നു. ഭക്ഷ്യധാന്യങ്ങൾ, സൗന്ദര്യവർദ്ധക വസ്തുക്കൾ, മിഠായികൾ തുടങ്ങി ഇറക്കുമതി ചെയ്യപ്പെട്ട സാധനങ്ങൾ വിൽക്കുന്ന കടകളുമുണ്ട്. 1996 മാർച്ചിൽ നവി മുംബൈയിലേയ്ക്ക് മാറും വരെ മുംബൈയിലെ പഴങ്ങളുടെ മൊത്തവ്യാപാര വിപണി ഇവിടെയായിരുന്നു. ഇവിടെയുള്ള കച്ചവടക്കാരെ പ്രതിനിധീകരിക്കുവാനായി മഹാത്മാ ഫുലെ മാർക്കറ്റ് ദൂകാൻദാർ സേവാ സംഘ് എന്നൊരു സംഘടന പ്രവർത്തിക്കുന്നുണ്ട്. 1869 ൽ പൂർത്തിയായ ഈ കെട്ടിടം പ്രമുഖ പാഴ്സി വ്യവസായിയായിരുന്ന സർ കൊവാസ്ജി ജഹാംഗീർ നഗരത്തിന് നൽകി. വൈദ്യുത വിളക്കുകൾ ഉപയോഗിക്കുന്ന ഇന്ത്യയിലെ ആദ്യത്തെ സ്വകാര്യ ഉടമസ്ഥതയിലല്ലാത്ത കെട്ടിടം എന്ന ബഹുമതി 1882-ൽ ക്രോഫോർഡ് മാർക്കറ്റിന് ലഭിച്ചു.
അവലംബം
വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
സീൻ യംഗ്
മേരി സീൻ യംഗ് (ജനനം: നവംബർ 20, 1959) ഒരു അമേരിക്കൻ നടിയാണ്. നാനാ വിഭാഗങ്ങളിലെ വേഷങ്ങൾ അവതരിപ്പിച്ചിട്ടുണെങ്കിലും സയൻസ് ഫിക്ഷൻ സിനിമകളിലെ വേഷങ്ങളിലൂടെയാണ് അവർ പ്രത്യേകിച്ച് അറിയപ്പെടുന്നത്.
സീൻ യംഗിന്റെ ആദ്യകാല വേഷങ്ങളിൽ ജെയ്ൻ ഓസ്റ്റൺ ഇൻ മാൻഹട്ടൻ (1980) എന്ന സ്വതന്ത്ര പ്രണയ ചിത്രവും ഒരു വാണിജ്യ വിജയമായിരുന്ന ഹാസ്യ സിനിമ സ്ട്രൈപ്സും (1981) ഉൾപ്പെടുന്നു. ബ്ലേഡ് റണ്ണർ (1982) എന്ന സയൻസ് ഫിക്ഷൻ സിനിമയിലെ റേച്ചലിന്റെ വേഷത്തിലൂടെയായിരുന്നു അവർ ചലച്ചിത്ര രംഗത്ത് കൂടുതൽ ശ്രദ്ധിക്കപ്പെട്ടത്. ബ്ലേഡ് റണ്ണർ 2049 (2017) എന്ന പേരിലുള്ള ചിത്രത്തിന്റെ തുടർച്ചയ്ക്കായി അവർ ഈ വേഷം വീണ്ടും ചെയ്തു. പിന്നീട് സയൻസ് ഫിക്ഷൻ സിനിമയായ ഡ്യൂണിൽ (1984) ചാനി എന്ന കഥാപാത്രത്തെ അവതരിപ്പിച്ച അവർ, നോ വേ ഔട്ട് (1987) എന്ന ചിത്രത്തിലും കേറ്റ് എന്ന കഥാപാത്രമായി വാൾസ്ട്രീറ്റിലും (1987) ഫാറ്റൽ ഇൻസ്‌റ്റിങ്ക്റ്റ് (1993), ഏസ് വെഞ്ചുറ: പെറ്റ് ഡിറ്റക്ടീവ് (1994) എന്നീ ഹാസ്യാത്മക ചിത്രങ്ങളിലെ താര വേഷങ്ങളും അവതരിപ്പിച്ചു.
സ്വകാര്യ ജീവിതം
1990-ൽ, നടനും സംഗീതസംവിധായകനുമായ റോബർട്ട് ലുജനെ വിവാഹം കഴിച്ച അവർക്ക് രണ്ട് ആൺമക്കളുണ്ട്. 2002ൽ ഇരുവരും വേർപിരിഞ്ഞെങ്കിലും 2011ൽ വീണ്ടും വിവാഹിതരായി.
അവലംബം
വർഗ്ഗം:1959-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ
നാരതിവാട്ട് പ്രവിശ്യ
തായ്‌ലാന്റിലെ തെക്കൻ പ്രവിശ്യകളിലൊന്നാണ് (changwat) നാരതിവാട്ട് പ്രവിശ്യ. തെക്ക് പെരക്, കെലാന്തൻ എന്നീ മലേഷ്യൻ സംസ്ഥാനങ്ങളുമായി അതിർത്തി പങ്കിടുന്ന ഈ പ്രവിശ്യ യല, പട്ടാനി എന്നിവ സമീപ പ്രദേശങ്ങൾ (പടിഞ്ഞാറ് ദിശയിൽ നിന്ന്) ആണ്. മലേഷ്യയുടെ അതിർത്തിയായ നാലു പ്രവിശ്യകളിലൊന്നായ നാരതിവാട്ട് പ്രവിശ്യയിൽ തെക്കൻ റെയിൽവേ ലൈൻ അവസാനിക്കുന്നു. പ്രവിശ്യയുടെ പലതരം സംസ്കാരങ്ങളും ഇവിടെ കാണപ്പെടുന്നു. അതുപോലെ പ്രകൃതി വിഭവങ്ങളും താരതമ്യേന ഫലവത്താണ്. ബാങ്കോക്കിലെ തെക്ക് 1,140 കിലോമീറ്റർ ദൂരത്തിൽ 4,475 ചതുരശ്ര കിലോമീറ്റർ വിസ്തീർണ്ണത്തിൽ നാരതിവാട്ട് സ്ഥിതിചെയ്യുന്നു. ഈ മേഖലയിൽ എഴുപത്തി അഞ്ച് ശതമാനവും കാടുകളും മലനിരകളും ആണ്. ഉഷ്ണമേഖലാ കാലാവസ്ഥയാണ് ഇവിടെയുള്ളത്.
ഭൂമിശാസ്ത്രം
തായ്‌ലാന്റ് ഉൾക്കടലിൽ മലയ് പെനിൻസുലയിൽ ആണ് നാരതിവാട്ട് പ്രവിശ്യ സ്ഥിതിചെയ്യുന്നത്. നാരതിവാട്ട് പട്ടണത്തിലെ പ്രധാന നദിയായ ബാങ് നാറ തായ്‌ലാന്റ് ഉൾക്കടലിൽ പ്രവേശിക്കുന്നു. പ്രവിശ്യയിലെ ഏറ്റവും ജനകീയമായ നാരതാട്ട് ബീച്ച് അഴീമുഖത്തിന് സമീപമാണ് സ്ഥിതിചെയ്യുന്നത്.
ബുഡോ-സു-ങായ് പാടി ദേശീയോദ്യാനം ശങ്കാല ഖിരി മലനിരകളുടെ ഭാഗമാണ്. 1974-ൽ സ്ഥാപിതമായ 294 ചതുരശ്ര കി.മീ. വിസ്തൃതിയുള്ള ഈ പാർക്ക് അയൽപ്രദേശങ്ങളായ യൂല, പട്ടാനി എന്നീ പ്രവിശ്യകളിൽ വ്യാപിച്ചിരിക്കുന്നു. പച്ചോ വെള്ളച്ചാട്ടമാണ് പ്രധാന ആകർഷണം.
ചരിത്രം
1909-ൽ ബ്രിട്ടീഷ് സാമ്രാജ്യവുമായി വിഭജനത്തെത്തുടർന്ന് 1909-ലെ ആംഗ്ലോ സയാമീസ് ഉടമ്പടിയുടെ ഭാഗമായി നാരതിവാട്ട് സയാമിനെ പൂർണ്ണമായും സംയോജിപ്പിച്ചിരുന്നു. യലയോടൊപ്പം, നാരതിവാട്ട് മോൺതോൻ പട്ടാനിയുടെ ഭാഗമായിരുന്നു.
അഡ്മിനിസ്ട്രേറ്റീവ് ഡിവിഷനുകൾ
നാരതിവാട്ട് 13 ജില്ലകളായി ( amphoe ) തിരിച്ചിരിക്കുന്നു. ഇവയെ 77 ഉപജില്ലകളും 551 ഗ്രാമങ്ങളും (മുബാൻ ആയി വീണ്ടും തിരിച്ചിരിക്കുന്നു.
ജനങ്ങൾ
മുസ്ലിം ഭൂരിപക്ഷമുള്ള നാലു തായ് പ്രവിശ്യകളിൽ ഒന്നാണ് നാരതിവാട്ട്. 82 ശതമാനം മുസ്ലീംങ്ങളും 17.9 ശതമാനം ബുദ്ധമതക്കാരും ആണ് ഇവിടെയുള്ളത്. 80.4 ശതമാനം പേരും പട്ടാനി മലയ് പ്രധാനഭാഷയായി സംസാരിക്കുന്നു. മലേഷ്യയിലെ കലാന്തൻ മലേഷ്യൻ വംശജർ നാരതിവാട് സംസ്കാരവുമായി വളരെ സാമ്യമുള്ളതാണ്.
നാരതിവാട്ടിലെ ഭൂരിഭാഗവും കർഷകരും മീൻപിടുത്തക്കാരും ആണ്. വിവിധ മതപരമായ ചരിത്രപ്രാധാന്യമുള്ള ഒരു സ്ഥലമാണ് നാരതിവാട്ട്.
ചിഹ്നങ്ങൾ
പ്രവിശ്യാ മുദ്രയിൽ ഒരു കപ്പലിൽ കയറി യാത്രചെയ്യുന്ന ഒരു വെളുത്ത ആനയെ കാണിക്കുന്നു, വെളുത്ത ആന രാജകീയ ചിഹ്നമാണ്. ഫ്ര ശ്രീ നരരത് രാജകരിണി എന്ന വെളുത്ത ആനയുടെ സ്മരണാർത്ഥം മുദ്ര പതിപ്പിച്ചിരിക്കുന്നു. ആനയെ ഇവിടെ നിന്ന് പിടിക്കപ്പെടുകയും രാജാവിനു സമ്മാനിക്കുകയും ചെയ്തിരുന്നു.
പ്രവിശ്യാ ചിഹ്നം ലോങ്ങ് കോങ്ങ് ഫലമാണ് (Lansium parasiticum). പ്രവിശ്യാ വൃക്ഷം ചെങ്ങൽ (Neobalanocarpus heimii), പ്രവിശ്യാ പുഷ്പം ഒഡോണ്ടഡെനിയ മക്രാന്തയാണ്
സമീപകാല ചരിത്രം
പ്രധാന ലേഖനം: തെക്കൻ തായ്‌ലാൻറിലെ കലാപം
തെക്കൻ തായ്‌ലാൻറിൽ 2004 ജനുവരി 4 മുതൽ, പ്രത്യേകിച്ചും ഭൂരിഭാഗം മുസ്ലീം പ്രവിശ്യകളായ നാരതിവാട്ട്, യാല, പട്ടാനി എന്നിവിടങ്ങളിൽ അക്രമസംഭവങ്ങൾ ഉണ്ടായിട്ടുണ്ട്. ഈ പ്രവിശ്യകളിലെ ഭൂരിഭാഗം നിവാസികളും മലേഷ്യക്കാരാണ്. പ്രധാനമായും തായ്, തായ് ചൈനീസ്, ഇന്ത്യൻ. 1980 കൾക്കുശേഷം അക്രമികൾ മുജാഹിദീൻ പ്രവർത്തനങ്ങൾ നടത്തിയിട്ടുണ്ട്. എന്നാൽ 2001-ൽ തക്സീൻ ഷിനാവാത്ര പ്രധാനമന്ത്രിയായി.
മിക്ക അതിക്രമങ്ങളും പ്രവിശ്യയിലെ ന്യൂനപക്ഷ ബുദ്ധമത ജനസമൂഹത്തിലേക്ക് തിരിയുന്നത്.
മുസ്ലീങ്ങളെ ആക്രമിക്കുന്നതിനെ സർക്കാർ സംശയിക്കുന്നു. 2009 ജൂൺ 8 ന് വൈകുന്നേരം മുസ്ലീം പ്രാർഥനകളുടെ ഇടയിൽ നടന്ന വെടിവെയ്പിൽ കുറഞ്ഞത് 10 പേർ മരിച്ചു. മുഖംമൂടി ധരിച്ച അഞ്ചു അല്ലെങ്കിൽ ആറ് തോക്കുധാരികൾ ഒരു പള്ളി ആക്രമിച്ചു. സൈന്യം ഇടപെടൽ നിരസിച്ചു.
ബാഹ്യ ലിങ്കുകൾ
വർഗ്ഗം:തായ്‌ലാൻറിലെ പ്രവിശ്യകൾ
കോഡിപ്റ്റെറിക്സ്
തെറാപ്പോഡ വിഭാഗത്തിൽ പെട്ട ഒരു ചെറിയ ദിനോസർ ആണ് കോഡിപ്റ്റെറിക്സ്. തുടക്ക ക്രിറ്റേഷ്യസ് കാലത്ത് ആണ് ഇവ ജീവിച്ചിരുന്നത്. തൂവലുകൾ ഉണ്ടായിരുന്ന ഇവ തികച്ചും പക്ഷികളെ പോലെ ഉള്ള ഒരു ദിനോസർ ആയിരുന്നു. ചൈനയിൽ നിന്നും 1997ൽ ആണ് ഇവയുടെ ഫോസ്സിൽ കണ്ടു കിട്ടുന്നത്.
വാദങ്ങൾ
പക്ഷികളുമായി ഒട്ടനവധി സാമ്യങ്ങൾ ഉള്ളത് കൊണ്ടും, ശരീരം നിറച്ചും ചെറിയ തുവല്ലുകൾ നിറഞ്ഞിരുന്നത് കൊണ്ടും, പിന്നെ പക്ഷികളോട് സമാനമായ കൊക്ക് ഉള്ളത് കൊണ്ടും ഇവയുടെ വർഗ്ഗികരണം സംബന്ധിച്ചു വളരെ ഏറെ വാദങ്ങൾ ഉയർന്ന് വരികയുണ്ടായി, ചിലത് ചുവടെ ചേർക്കുന്നു.
അവലംബം
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ വർഗ്ഗം:ഏഷ്യൻ ദിനോസറുകൾ
സെന്റ് ജോർജ്ജ് യാക്കോബായ സുറിയാനി പള്ളി, ചുവന്നമണ്ണ്
ലഘുചിത്രം|St George Jacobite Syrian church Chuvannamannu[[പ്രമാണം:St_George_madbhaha.jpg|ലഘുചിത്രം|Madbhaha of st George Jacobite Syrian church Chuvannamannu]] ലഘുചിത്രം|St George Jacobite Syrian church Chuvannamannu
St George Jacobite Syrian Church Chuvannanannu
അന്ത്യോഖ്യാ സിംഹാസന ത്തിൻ കീഴിൽ ചുവന്നമണ്ണ് ദേശത്ത് 1955-ൽ‌ സ്ഥാപിതമായ ദേവാലയമാണ് ചുവന്നമണ്ണ് സെൻറ് ജോർജ്ജ് യാക്കോബായ സുറിയാനി പള്ളി. ഗീവർഗീസ് സഹദായുടെ നാമത്തിൽ ദേവാലയം സ്ഥാപിച്ചിരിക്കുന്നു.
കുടിയേറ്റ കർഷകരായ ചുവന്നമണ്ണിലെ സുറിയാനി ക്രിസ്ത്യാനിക്കാർ തങ്ങളുടെ വിശ്വാസം നിലനിർത്തുന്നതിനുവേണ്ടി കരിപ്പകുന്ന്‌ പള്ളിയിലാണ് ആദ്യം വിശുദ്ധ കുർബനക്കായി ഒത്തുകൂടിയിരുന്നത്. എന്നാൽ ആ ദേവാലയം പരിശുദ്ധ അന്ത്യോഖ്യാ സിംഹാസനത്തിൻ കീഴിലല്ല എന്ന ബോധ്യത്തോടെ അന്നത്തെ പൂർവികർ മൈലാട്ടുംപാറ എന്ന ദേശത്ത്  താൽക്കാലിക ദേവാലയം സ്ഥാപിച്ചു. എന്നാൽ ചുവന്നമണ്ണിൽ നിന്നും കിലോമീറ്ററുകൾ യാത്ര ചെയ്താണ് പൂർവികർ ആരാധനയ്ക്കായി അവിടെ എത്തിയിരുന്നത്. ചുവന്നമണ്ണിൽ ഒരു ആരാധനാലയം വേണം എന്ന ആഗ്രഹം മൂലം അന്നത്തെ ഇടവകക്കാർ മെത്രാപ്പോലീത്തയിൽ (അന്നത്തെ കൊച്ചി ഭദ്രാസന മെത്രാപ്പോലീത്ത) നിന്നും പള്ളി പണിയുന്നതിന് വേണ്ടി അനുവാദം വാങ്ങി. തുടർന്ന് പള്ളിക്ക് ദാനമായി കിട്ടിയ സ്ഥലത്ത് വിശുദ്ധ ഗീവർഗീസ് സഹദായുടെ നാമത്തിൽ താൽക്കാലിക ദൈവാലയം നിർമ്മിച്ചു.
പരിശുദ്ധ പിതാക്കന്മാരായ വി. ഇഗ്നാത്തിയോസ് ഏലിയാസ് തൃതീയൻ ബാവ, വി. ബസേലിയോസ് എൽദോ ബാവ, വി. ഗ്രീഗോറിയോസ് ഗീവറുഗീസ് പരുമല തിരുമേനി എന്നീ പിതാക്കന്മാരുടെ തിരുശേഷിപ്പ് 2002 ൽ മോർ ദിവന്നാസിയോസ് തോമസ്  മെത്രാപോലീത്ത ( ഇപ്പോൾ മോർ ബസേലിയോസ് തോമസ് പ്രഥമൻ കാതോലിക്കാ ബാവ) സ്ഥാപിച്ചു.
ഇപ്പോൾ കാണുന്ന ദേവാലയം 2012-ലാണ് നിർമ്മാണം പൂർത്തിയാക്കപ്പെട്ടത്. ഇപ്പോഴത്തെ കാതോലിക്ക മോർ ബസേലിയോസ് തോമസ് പ്രഥമൻ ബാവയുടെ മുഖ്യകാർമ്മികത്വത്തിൽ മെയ് മാസം 5, 6 തീയതികളിൽ മൂറോൻ കൂദാശ നടത്തപ്പെട്ടു. ഡിസംബർ 28, 29 തീയതികളിൽ  ഇടവകയുടെ കല്ലിട്ട പെരുന്നാളും, മെയ് 5,6 തീയതികളിൽ വിശുദ്ധ ഗീവർഗീസ് സഹദായുടെ ഓർമ്മപ്പെരുന്നാളും ഇടവക ആഘോഷിക്കുന്നു. ഇടവകയുടെ കീഴിൽ ശുശ്രൂഷക സംഘം, സൺഡേ സ്കൂൾ ,വനിതാ സമാജം, യൂത്ത് അസോസിയേഷൻ, കുടുംബ യൂണിറ്റുകൾ എന്നിവ പ്രവർത്തിച്ച് വരുന്നു.
സ്കാനിറ്റൽസ് തടാകം
സ്കാനിറ്റൽസ് തടാകം അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തിൻ മധ്യമേഖലയിൽ സ്ഥിതിചെയ്യുന്ന ഫിംഗർ തടാകങ്ങളിലൊന്നാണ്. പ്രാദേശിക ഇറോക്വോയൻ ഭാഷകളിലൊന്നിൽ നീണ്ട തടാകം എന്നാണ് സ്കാനേറ്റൽസ് എന്ന പേരിന്റെ അർത്ഥം. തടാകത്തിന്റെ ഉയരം (863.27 അടി അല്ലെങ്കിൽ 263.12 മീറ്റർ) മറ്റ് ഫിംഗർ തടാകങ്ങളേക്കാൾ ഉയരം കൂടുതലായതിനാൽ ഈ തടാകത്തെ ചിലപ്പോൾ "റൂഫ് ഗാർഡൻ ഓഫ് ലേക്ക്" എന്ന് വിളിക്കാറുണ്ട്. അമേരിക്കൻ ഐക്യനാടുകളിലെ ഏറ്റവും വൃത്തിയുള്ള തടാകങ്ങളിൽ ഒന്നാണിത്.
കീയാനു റീവ്സ്
കനേഡിയൻ നടനും സംഗീതജ്ഞനുമാണ് കീയാനു ചാൾസ് റീവ്സ് (/ kiˈɑːnuː). നിരവധി ബ്ലോക്ക്ബസ്റ്റർ ചിത്രങ്ങളിലെ അഭിനയത്തിലൂടെ പ്രശസ്തി നേടി. കോമഡികൾ ഉൾപ്പെടുന്ന ബിൽ ആൻഡ് ടെഡ് ഫ്രാഞ്ചൈസികൽ (1989–2020); ആക്ഷൻ ത്രില്ലറുകൾ: പോയിന്റ് ബ്രേക്ക് (1991), സ്പീഡ് (1994), ജോൺ വിക്ക് ഫ്രാഞ്ചൈസി (2014–2021); സൈക്കോളജിക്കൽ ത്രില്ലർ: ദി ഡെവിൾസ് അഡ്വക്കേറ്റ് (1997); അമാനുഷിക ത്രില്ലർ: കോൺസ്റ്റന്റൈൻ (2005); സയൻസ് ഫിക്ഷൻ / ആക്ഷൻ സീരീസ്: ദി മാട്രിക്സ് (1999-2003). ഡേഞ്ചറസ് ലൈസൻസ് (1988), മൈ ഓൺ പ്രൈവറ്റ് ഐഡഹോ (1991), ലിറ്റിൽ ബുദ്ധ (1993), റൊമാന്റിക് ഹൊറർ: ബ്രാം സ്റ്റോക്കർസ് ഡ്രാക്കുള (1992) തുടങ്ങിയ അദ്ദേഹം അഭിനയിച്ച പ്രധാന സിനിമകളാണ്.
മുൻകാല ജീവിതം
കോസ്റ്റ്യൂം ഡിസൈനറും അവതാരകനുമായ പട്രീഷ്യ, ജൂനിയർ സാമുവൽ നൗലിൻ റീവ്സ് എന്നിവരുടെ മകനായി 1964 സെപ്റ്റംബർ 2 ന് ബെയ്റൂട്ടിൽ കിയാനു ചാൾസ് റീവ്സ് ജനിച്ചു. അദ്ദേഹത്തിന്റെ അമ്മ ഇംഗ്ലീഷുകരിയും അദ്ദേഹത്തിന്റെ പിതാവ് ഹവായിൽ നിന്നുള്ള അമേരിക്കക്കാരനായ  ചൈനീസ് - ഹവായിയൻ, ഇംഗ്ലീഷ്, ഐറിഷ്, പോർച്ചുഗീസ് വംശജനാണ്. റീവ്സിന്റെ അമ്മ പിതാവിനെ കാണുമ്പോൾ ബെയ്റൂട്ടിൽ കോസ്റ്റ്യൂം ഡിസൈനറായി ജോലി ചെയ്യുകയായിരുന്നു.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1964-ൽ ജനിച്ചവർ വർഗ്ഗം:കനേഡിയൻ അഭിനേതാക്കൾ
പദ്മിനി മൂർത്തി
ന്യൂയോർക്ക് മെഡിക്കൽ കോളേജിലെ ഫിസിഷ്യനും പ്രൊഫസറും ഗ്ലോബൽ ഹെൽത്ത് ഡയറക്ടറുമാണ് പദ്മിനി മൂർത്തി. 2016-ൽ അമേരിക്കൻ മെഡിക്കൽ വിമൻസ് അസോസിയേഷൻ എലിസബത്ത് ബ്ലാക്ക്വെൽ മെഡൽ നൽകി ആദരിച്ചു.
ജീവചരിത്രം
പദ്മിനി മൂർത്തി ഇന്ത്യയിലെ ഗുണ്ടൂർ മെഡിക്കൽ കോളേജിൽ മെഡിക്കൽ സ്കൂളിൽ ചേർന്നു മെഡിക്കൽ ബിരുദം എടുത്തു. അവർ പിന്നീട് ഒബ്സ്റ്റട്രിക്സ് ആൻഡ് ഗൈനക്കോളജിയിൽ റെസിഡൻസി ചെയ്തു.
2010-ൽ പ്രസിദ്ധീകരിച്ച വിമൻസ് ഗ്ലോബൽ ഹെൽത്ത് ആൻഡ് ഹ്യൂമൻ റൈറ്റ്‌സിന്റെ രചയിതാവാണ്.
യുണൈറ്റഡ് നേഷൻസ് എൻജിഒ കമ്മിറ്റികളിൽ സേവനമനുഷ്ഠിക്കുന്ന അവർ മുമ്പ് ഐക്യരാഷ്ട്രസഭയുടെ കൺസൾട്ടന്റായിരുന്നു. അമേരിക്കൻ പബ്ലിക് ഹെൽത്ത് അസോസിയേഷന്റെ സ്ത്രീകളുടെ അവകാശങ്ങൾക്കായുള്ള കമ്മിറ്റിയുടെ അധ്യക്ഷയായി അവർ തുടർച്ചയായി മൂന്ന് തവണ നിയമിതയായി.
അവർ ഇപ്പോൾ ന്യൂയോർക്ക് മെഡിക്കൽ കോളേജിൽ ഹെൽത്ത് പോളിസി ആൻഡ് മാനേജ്‌മെന്റ് ആൻഡ് ഫാമിലി ആൻഡ് കമ്മ്യൂണിറ്റി മെഡിസിനിൽ അസോസിയേറ്റ് പ്രൊഫസറും ഗ്ലോബൽ ഹെൽത്ത് ഡയറക്ടറുമാണ്.
അവാർഡുകൾ
പദ്മിനി മൂർത്തി 2010-ൽ ന്യൂയോർക്ക് അക്കാദമി ഓഫ് മെഡിസിൻ ഫെല്ലോ ആയി.
വൈദ്യശാസ്ത്രം, വിദ്യാഭ്യാസം, പൊതുജനാരോഗ്യം എന്നിവയിലെ നേട്ടങ്ങൾക്ക് പദ്മിനി മൂർത്തിയെ 2015-ൽ ഇന്റർനാഷണൽ അസോസിയേഷൻ ഓഫ് ഹൂസ് ഹൂ പ്രൊഫഷണൽ ഓഫ് ദ ഇയർ ആയി തിരഞ്ഞെടുത്തു. 2013-ൽ മേരി കാച്ചാത്തൂർ മെമ്മോറിയൽ അവാർഡ്, 2016-ൽ ഡോ. ലതാ പാട്ടീൽ ഉദ്ഘാടന പ്രസംഗ അവാർഡ്, ഡോ. ഹോമി കൊളബാവല്ല ഓറേഷൻ അവാർഡ് എന്നിവ അവർക്ക് ലഭിച്ചു. കമ്മ്യൂണിറ്റി സേവനത്തിൽ മികവ് പുലർത്തുന്ന സ്ത്രീകൾക്ക് നൽകുന്ന സോജേർണർ ട്രൂത്ത് പിൻ എന്ന ബഹുമതിയും അവർക്ക് ലഭിച്ചു, കൂടാതെ ജിറാദ് ഓറേഷൻ അവാർഡും അവർക്ക് ലഭിച്ചു.
2016-ൽ അമേരിക്കൻ മെഡിക്കൽ വിമൻസ് അസോസിയേഷൻ നൽകുന്ന ഏറ്റവും ഉയർന്ന അവാർഡായ എലിസബത്ത് ബ്ലാക്ക്‌വെൽ മെഡൽ അവർക്ക് ലഭിച്ചു, ഇത് മെഡിസിൻ മേഖലയിലെ സ്ത്രീകളുടെ മികച്ച സംഭാവനയ്ക്ക് ഒരു വനിതാ ഫിസിഷ്യനെ വർഷം തോറും അംഗീകരിക്കുന്നു.
റഫറൻസുകൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ന്യൂയോർക്ക് യൂണിവേഴ്സിറ്റിയിലെ പൂർവ്വ വിദ്യാർത്ഥികൾ വർഗ്ഗം:ഇന്ത്യയിലെ വനിതാ ഭിഷഗ്വരർ വർഗ്ഗം:ജീവിച്ചിരിക്കുന്ന പ്രമുഖർ
ബന്ദി ഛോഡ് ദിവസ്
പേരിന് പിന്നിൽ
ബന്ദി എന്ന ഹിന്ദിവാക്കിന്റെ അർഥം തടവുകാരൻ എന്നാണ്. ഛോഡ് എന്നാൽ മോചിതനാവുക എന്നും ദിവസ് എന്നാൽ ദിവസം എന്നുമാണ്. ഈ വാക്കുകൾ ചേർന്നാണ് ബന്ദി ഛോഡ് ദിവസ് എന്ന പദം ഉണ്ടായത്. സിഖ് മതസ്ഥരുടെ പ്രധാനപ്പെട്ട ഉത്സവങ്ങളായ മഖി, വൈശാഖി എന്നിവയോടൊപ്പം ആഘോഷിക്കുന്ന ഒന്നാണിത്.
അവലംബം
വർഗ്ഗം:സിഖ് ആഘോഷങ്ങൾ വർഗ്ഗം:ദീപാവലി
ഒറിനോക്കോ നദി
ചരിത്രം
അറ്റ്ലാന്റിക് മഹാ സമുദ്രത്തിലേയ്ക്കു പതിക്കുന്ന ഒറിനോക്കോ നദിയുടെ അഴിമുഖം 1498 ഓഗസ്റ്റ് 1 ന് ക്രിസ്റ്റഫർ കൊളംബസ് തന്റെ മൂന്നാമത്തെ സമുദ്രയാത്രയിൽ രേഖപ്പെടുത്തിയിട്ടുണ്ട്. പരിമ ശ്രേണിയിലെ സെറോ ഡെൽ‌ഗാഡോ-ചൽ‌ബൌഡിലെ അതിന്റെ ഉറവിടം 453 വർഷത്തിനുശേഷവും 1951 വരെ പര്യവേക്ഷണം ചെയ്യപ്പെട്ടിരുന്നില്ല. വെനിസ്വേലൻ-ബ്രസീലിയൻ അതിർത്തിക്ക് സമീപം സമുദ്രനിരപ്പിൽ നിന്ന് ഏകദേശം 1,047 മീറ്റർ (3,435 അടി) ഉയരത്തിൽ (2.31806°N, -63.36167°W) സ്ഥിതിചെയ്യുന്ന നദിയുടെ സ്രോതസ്സ് 1951 ൽ ഒരു വെനസ്വേലൻ-ഫ്രഞ്ച് സംയുക്ത സംഘം പര്യവേക്ഷണം ചെയ്തു.
ഒറിനോകോ അഴിമുഖവും കിഴക്കൻ ലാനോസിലെ അതിന്റെ ഉപനദികളായ അപുർ, മെറ്റാ എന്നിവയും പതിനാറാം നൂറ്റാണ്ടിൽ അംബ്രോസിയസ് എഹിംഗറിനും അദ്ദേഹത്തിന്റെ പിൻഗാമികളും ജർമ്മൻ പര്യവേഷണങ്ങൾക്കു കീഴിൽ പര്യവേഷണം നടത്തിയിരുന്നു.
കായിക വിനോദങ്ങൾ
1988 മുതൽ സിയുഡാഡ് ഗ്വായാനയിലെ പ്രാദേശിക സർക്കാർ ഒറിനോകോ, കരോനി നദികളിൽ ആയിരത്തോളം മത്സരാർത്ഥികളെ പങ്കെടുപ്പിച്ചുകൊണ്ട് നീന്തൽ മത്സരം നടത്തുന്നു. 1991 മുതൽ, പാസോ എ നാഡോ ഇന്റർനാഷണൽ ഡി ലോസ് റിയോസ് ഒറിനോകോ-കരോനി എന്ന നീന്തൽമേള എല്ലാ വർഷവും ഏപ്രിൽ 19 ന് അടുത്തുള്ള ഞായറാഴ്ച ആഘോഷിക്കപ്പെടുന്നു. ധാരാളം മത്സരാർത്ഥികളുള്ള ഈ ഈ നീന്തൽ മത്സരത്തിന് ലോകമെമ്പാടും പ്രാധാന്യം വർദ്ധിച്ചിട്ടുണ്ട്. 26-ാമത്തെ മീറ്റാണ് 2016 ൽ നടന്നത്.
ശാന്താദേവി
മലയാള നാടക - ചലച്ചിത്രരംഗത്തെ നടിയായിരുന്നു കോഴിക്കോട് ശാന്താദേവി (1927 - 2010) (ഇംഗ്ലീഷ്: Shantha Devi). ദമയന്തി എന്നാണ് യഥാർത്ഥനാമം. ആയിരത്തോളം നാടകങ്ങളിൽ അഭിനയിച്ചിട്ടുണ്ട്. 1954ൽ സ്മാരകം ആയിരുന്നു ആദ്യ നാടകം. 1957ൽ മിന്നാമിനുങ്ങ് എന്ന ചിത്രത്തിലൂടെ സിനിമയിലെത്തി. 60 വർഷത്തെ ജീവിതത്തിനിടയിൽ 1000ഓളം വേഷങ്ങളിലും 486 സിനിമകളിലും അഭിനയിച്ചു. 1954 ൽ വാസു പ്രദീപ് എഴുതി, കുണ്ഡനാരി അപ്പു നായർ സംവിധാനം ചെയ്ത സ്മാരകം എന്ന നാടകത്തിലൂടെ ശാന്താദേവി ആദ്യമായി നാടകവേദിയിൽ അരങ്ങേറ്റം കുറിച്ചു. 1957ൽ രാമു കാര്യാട്ട് സംവിധാനം ചെയ്ത 'മിന്നാമിനുങ്ങ്' എന്ന സിനിമയിലാണ് ആദ്യമായി തിരശ്ശീലയിലെത്തുന്നത്. മൂടുപടം, കുട്ടിക്കുപ്പായം, കുഞ്ഞാലിമരക്കാർ, ഇരുട്ടിന്റെ ആത്മാവ്, സ്ഥലത്തെ പ്രധാന പയ്യൻസ്, അദ്വൈതം തുടങ്ങിയ ചിത്രങ്ങളിൽ പ്രമുഖ വേഷങ്ങളിൽ അഭിനയിച്ചു. 'കേരള കഫേ'യിൽ അൻവർ റഷീദ് സംവിധാനം ചെയ്ത 'ബ്രിഡ്‌ജി'ലാണ് അവസാനമായി അഭിനയിച്ചത്. നിരവധി ടെലിവിഷൻ സീരിയലുകളിലും ശാന്താദേവി അഭിനയിച്ചിട്ടുണ്ട്.
ഒറിനോക്കോ നദി
അവലംബം
വർഗ്ഗം:തെക്കേ അമേരിക്കയിലെ നദികൾ
ശാന്താദേവി
2010 നവംബർ 20 നു കോഴിക്കോട്ടെ സ്വകാര്യ ആശുപത്രിയിൽ വച്ച് വാർദ്ധക്യസഹജമായ അസുഖങ്ങളെത്തുടർന്ന് അന്തരിച്ചു ].
ജീവിതരേഖ
കോഴിക്കോട് ജില്ലയിലെ പൊറ്റമ്മലിൽ, തോട്ടത്തിൽ കണ്ണക്കുറുപ്പ്, കാർത്യായനിയമ്മ എന്നിവരുടെ പത്തു മക്കളിൽ ഏഴാമത്തെ മകളായിശാന്തദേവി ജനിച്ചു. സഭ സ്കൂളിലും ബി.എ.എം. എസ്. സ്കൂളിലുമായി വിദ്യാഭ്യാസം നടന്നു. 18 വയസുള്ളപ്പോൾ റെയിൽ ‌വേ ഗാാർഡായ, മുറച്ചെറുക്കൻ ബാലകൃഷ്ണനെ വിവാഹം കഴിച്ചെങ്കിലും ഈ ബന്ധം അധികം നീണ്ടുനിന്നില്ല. ഒരു കുഞ്ഞിന്റെ ജനനശേഷം ബാലകൃഷ്ണൻ ശാന്താദേവിയെ ഉപേഷിച്ചു നാടു വിട്ടു. തുടർന്ന് ഗായകനായ ക്രിസ്തുമതത്തിൽ നിന്നും പരിവർത്തനം നേടിയ പ്രസിദ്ധനായ ഗായകൻ കോഴിക്കോട് അബ്ദുൽഖാദറെ വിവാഹം ചെയ്തു. സുരേഷ് ബാബുവും സത്യജിത്തുമാണ് മക്കൾ.
അഭിനയ ജീവിതം
ആയിരത്തോളം നാടകങ്ങളിൽ അഭിനയിച്ചിട്ടുണ്ട്. 1954-ൽ സ്മാരകം ആയിരുന്നു ആദ്യ നാടകം. 1957-ൽ മിന്നാമിനുങ്ങ് എന്ന ചിത്രത്തിലൂടെ ചലച്ചിത്രരംഗത്തേക്ക് കടന്നുവന്നു. 480-ഓളം ചിത്രങ്ങളിൽ സഹനടിയായി അഭിനയിച്ചിട്ടുണ്ട്. യമനം എന്ന ചിത്രത്തിലെ അഭിനയത്തിന് 1992-ൽ മികച്ച സഹനടിക്കുള്ള ദേശീയപുരസ്കാരം നേടി. 2005-ൽ കേരള സംഗീതനാടക അക്കാദമിയുടെ സമഗ്രസംഭാവനക്കുള്ള പുരസ്കാരം ലഭിച്ചു .1983-ൽ മികച്ച നാടക നടിക്കുള്ളസംസ്ഥാന അവാർഡ് കോഴിക്കോട് കലിംഗയുടെ ദീപസ്തംഭം മഹാശ്ചര്യം എന്ന നാടകത്തിലെ അഭിനയത്തിന് ലഭിച്ചു.1979-ൽ കേരള ഫിലിം ക്രിട്ടിക്സ് അസോസിയേഷൻ ചലച്ചിത്ര അവാർഡ്,സംഗീതനാടക അക്കാദമിയുടെ പ്രേംജി പുരസ്കാരം എന്നിവ നേടിയിട്ടുണ്ട്.
1990-കൾ മുതൽ ടെലിവിഷൻ പരമ്പരകളിലും സജീവമായിരുന്നു. അഭിനേത്രിയായ വിലാസിനിയുമായി നിരവധി നാടകങ്ങളിൽ ഒരുമിച്ചഭിനയിച്ചിട്ടുണ്ട്. 2010 നവംബർ 20-ന് വാർദ്ധക്യസഹജമായ അസുഖം ബാധിച്ച് അന്തരിച്ചു.
പുരസ്കാരങ്ങൾ
1978, ഇത് ഭൂമിയാണ്, ഇങ്കിലാബിന്റെ മക്കൾ എന്നിവയിലെ അഭിനയത്തിൻ സംഗീത നാടക അക്കാദമി അവാർഡ് 2005 tസമഗ്ര സംഭാവനകൾക്കുള്ള സംഗീത നാടക അക്കാദമി ഏർപ്പെടുത്തിയ പ്രേംജി അവർഡ്
ലോങ്ങ് ദ്വീപ്, ആൻഡമാൻ ദ്വിപുകൾ
ഇന്ത്യയുടെ കീഴിലുള്ള ആൻഡമാൻ ദ്വിപസമൂഹങ്ങളിലെ ഒരു ദ്വീപാണ് "ലോങ്ങ് ദ്വീപ്" എന്നറിയപ്പെടുന്നത്. ഇന്ത്യയുടെ കേന്ദ്രഭരണപ്രദേശമായ ആൻഡമാൻ നിക്കോബാർ ദ്വീപുകളുടെ ഉത്തര-മദ്ധ്യ ആൻഡമാൻ ഭരണജില്ലയുടെ ഭാഗമാണ് ലോങ്ങ് ദ്വിപുകൾ. പോർട്ട്ബ്ലെയറിൽനിന്നും 80 കിലോമീറ്റർ (50 മൈൽ) അകലെയാണ് ഈ ദ്വീപ് സ്ഥിതിചെയ്യുന്നത്.
ഭൂപ്രകൃതി
ഇത് കിഴക്കൻ ഭാറതങ്ങ് ദ്വീപുസമൂഹത്തിന്റെ ഭാഗമാണ്. പോർലൊബ് ദ്വീപിന്റെ കിഴക്കാണിതു കിടക്കുന്നത്.
ഭരണം
റംഗത്ത് താലൂക്കിന്റെ ഭാഗം.
ജനസംഖ്യാവിതരണം
ആകെ മൂന്നു ഗ്രാമങ്ങളാണ് ഈ ദ്വിപിലുള്ളത്. ലോങ്ങ് ഗ്രാമം, മിഡിൽ ഗ്രാമം, ലാലാജി ഉൾക്കടൽ എന്നിവ. പാർക്കിൻസൻ പൊയിന്റ് ആണ് ദ്വീപിന്റെ എറ്റവും വടക്കൻ അറ്റം. ഈ ദ്വീപിനു സ്വന്തം വിദ്യുച്ഛക്തി ഉത്പാദനകേന്ദ്രവും ബോട്ടുനിർമ്മാണശാലയും സിനിയർ സെക്കന്ററി സ്കൂളും ബാങ്കും വയർലെസ്സ് സൗകര്യങ്ങളും ആശുപത്രിയും റേഞ്ച്ഫോറസ്റ്റ് ഓഫീസും പൊലീസ് ഔട്ട് പോസ്റ്റും ഉണ്ട്. പക്ഷെ റോഡ് ശൃംഖലയില്ല.
ഗതാഗതം
ആഴ്ച്ചയിൽ 4 പ്രാവശ്യം ഇവിടേയ്ക്കു പോർട്ട്ബ്ലെയറിലെ ഫിനിക്സ്ബേ ബോട്ട് ജെട്ടിയിൽനിന്നും ബോോട്ട് സർവ്വീസുണ്ട്.
വിനോദസഞ്ചാരം
മാർഗ് ബേ, ലാലാജിബേ എന്നിവ ഇവിടെയുള്ള ബീച്ചുകളാണ്. are 2 immaculate beaches famous as a popular picnic spot in this island. The island is a perfect location for beach camping in makeshift tents due to its unpolluted atmosphere and calm environment. The hotels
ഗോഷ്ക മകൂഗ
പോളണ്ടിലെ വാർസോയിൽ ജനിച്ച് ലണ്ടൻ കേന്ദ്രീകരിച്ച് കലാപ്രവർത്തനം നടത്തുന്ന ഒരു ചിത്രകാരിയാണ് ഗോഷ്ക മകൂഗ (ജനനം. 1967). 2008 ൽ ടർണർ പ്രൈസിന് നിർദ്ദേശിക്കപ്പെട്ടിരുന്നു.
പ്രദർശനങ്ങൾ
ബർലിൻ ബിനാലെയിലും ഡോക്യുമെന്റാ 13ലും പങ്കെടുത്തിട്ടുണ്ട്.
കൊച്ചി മുസിരിസ് ബിനാലെ 2018
ലഘുചിത്രം|ഡെത്ത് ഓഫ് മാർക്സിസം, വിമെൻ ഓഫ് ആൾ ലാൻഡ്സ് യുണെറ്റ് ലണ്ടനിൽ സ്ഥിതിചെയുന്ന കാൾ മാർക്സിൻറെ ശവകുടീരം വടക്കൻ യൂറോപ്പിന്റെ പശ്ചാത്തലത്തിലേയ്ക്ക് സ്ഥാനം മാറ്റി അവതരിപ്പിക്കുന്ന മകൂഗയുടെ തന്നെ ഡെത്ത് ഓഫ് മാർക്സിസം, വിമെൻ ഓഫ് ആൾ ലാൻഡ്സ് യുണെറ്റ് എന്ന സൃഷ്ട്ടിയിൽ നിന്നും ആവിർഭവിച്ച ഒന്നാണ് കൊച്ചി മുസിരിസ് ബിനലെ 2018 ൽ അവതരിപ്പിച്ച ഈ പുതിയ സൃഷ്ടി. മാർക്സിൻറെ ശവകുടീരത്തിനടുത്ത് ആലേഖനം ചെയ്തിരിക്കുന്ന 'സാർവരാജ്യ തൊഴിലാളികളെ സംഘടിക്കുവിൻ' എന്ന ആഹ്വാനമാണ് പ്രതിഷ്ഠാപനത്തിൻറെ പേരിനു പിന്നിൽ. കൊച്ചിക്ക് വേണ്ടി തയ്യാറാക്കിയിരിക്കുന്ന ചിത്രതിരശീലയിൽ മാർക്സിസ്റ്റ് പാരമ്പര്യമുള്ള സ്ത്രീകളും കൊച്ചി യുടെ പ്രകൃതി പശ്ചാത്തലത്തിൽ സ്ഥാപിച്ച മാർക്സിന്റെ ശവകുടീരവും കാണാം. ശവകുടീരത്തിന്റെ വശങ്ങളിൽ കേരളചരിത്രത്തിലെ അറിയപ്പെടുന്ന സ്ത്രീസ്വാതന്ത്ര്യ വാദികളെ നമുക്ക് കാണാം. കേരളത്തിന്റെ കമ്മ്യൂണിസ്റ്റ് ചരിത്രത്തിലെയ്ക്കൊരു വീക്ഷണം സാധ്യമാക്കുന്ന തിരഞ്ഞെടുക്കപ്പെട്ട പുസ്തകങ്ങളും ഈ ഇൻസ്റ്റലേഷനിൽ ഉൾപ്പെട്ടിരിക്കുന്നു.
ചെക്ക് ആർട്ടിസ്റ്റായ മിറാസ്ലാവ് ടിച്ചിയുടെ തെരുവിലെ സ്ത്രീകളെക്കുറിച്ചുള്ള ഫോട്ടോ പ്രതിഷ്ഠാപനത്തിൽ നിന്നുമാണ് മക്കുഗ പ്രചോദനം ഉൾക്കൊണ്ടത്. ബിനാലെയ്ക്ക് വേണ്ടി പകുതി അച്ചടിച്ച ചിത്രമായും പകുതി പരവതാനിയായുമാണ് ഇത് നിർമ്മിച്ചിട്ടുള്ളത്. പ്രതിഷ്ഠാപനത്തിൻറെ ഭാഗമായുള്ള പരവതാനിയിൽ സന്ദർശകർക്ക് ഇരിക്കാം. സ്ത്രീപക്ഷവാദിയായ പുസ്തകങ്ങൾ അവയിൽ വച്ചിട്ടുണ്ട്. അത് വായിക്കാം. കെ ആർ മീരയുടെ 'ആരാച്ചർ' എന്ന നോവലിൻറെ ഇംഗ്ലീഷ് പതിപ്പ്, 'റെവല്യൂഷണറി ഡിസയേഴ്സ്; വുമൺ, കമ്മ്യൂണിസം', 'ഫെമിനിസം ഇൻ ഇന്ത്യ, ഹെർ-സെൽഫ്; ജെൻഡർ ആൻഡ് ഏർളി റൈറ്റിംഗ്സ് ഓഫ് മലയാളി വുമൺ' എന്നീ പുസ്തകങ്ങളും ഇതിൽ ഉൾപ്പെടുന്നു.
അവലംബം
വർഗ്ഗം:കലാകാരികൾ വർഗ്ഗം:ചിത്രകാരികൾ വർഗ്ഗം:കൊച്ചി-മുസിരിസ് ബിനാലെ 2018
ചി-ചാവോ ചാൻ
വിദ്യാഭ്യാസം
1967ൽ സാംസ്കാരിക വിപ്ലവം ആരംഭിക്കുമ്പോൾ തന്നെ ചാൻ ചുങ് ഷാൻ മെഡിക്കൽ കോളേജിൽ ( സൺ യാറ്റ്-സെൻ യൂണിവേഴ്സിറ്റി ഓഫ് മെഡിക്കൽ സയൻസസ് ) എംഡി പൂർത്തിയാക്കി. 1968 ൽ ഹോങ്കോങ് വഴി അവൾ യുഎസിൽ എത്തി. ബോസ്റ്റൺ യൂണിവേഴ്സിറ്റിയിൽ നിന്ന് ഇംഗ്ലീഷ് പഠിച്ച ചാൻ കെന്റ് സ്റ്റേറ്റ് യൂണിവേഴ്സിറ്റിയിലും ജോൺസ് ഹോപ്കിൻസ് യൂണിവേഴ്സിറ്റിയിലും ബിരുദ കോഴ്സുകൾ പഠിച്ചു. അവൾ ജോൺസ് ഹോപ്കിൻസിൽ ബിഎയും (1972) രണ്ടാമത്തെ എംഡിയും (1975) നേടി.
1976 മുതൽ 1979 വരെ സ്റ്റാൻഫോർഡ് യൂണിവേഴ്സിറ്റി മെഡിക്കൽ സെന്ററിൽ ഒഫ്താൽമോളജിയിൽ പഠനം പൂർത്തിയാക്കി. കീഴിൽ ഒഫ്താൽമിക് പാത്തോളജിയിൽ പോസ്റ്റ്ഡോക്ടറൽ ഫെലോഷിപ്പ് ചെയ്തു വിൽമർ ഒഫ്താൽമോളജിക്കൽ ഇൻസ്റ്റിറ്റ്യൂട്ടിൽ 1979 മുതൽ 1982 വരെ. ലബോറട്ടറിയിൽ ക്ലിനിക്കൽ ഒക്യുലാർ ഇമ്മ്യൂണോളജി/യുവൈറ്റിസ് എന്നിവയിൽ രണ്ടാം പോസ്റ്റ്ഡോക്ടറൽ ഫെലോഷിപ്പിനായി ചി-ചാവോ 1982 മുതൽ 1986 വരെ നാഷണൽ ഐ ഇൻസ്റ്റിറ്റ്യൂട്ടിൽ (NEI) ചേർന്നു.
ഔദ്യോഗിക ജിവിതം
NEI-യിലെ പോസ്റ്റ്ഡോക്ടറൽ ഫെലോഷിപ്പിന് ശേഷം, ചി-ചാവോ അവിടെ ഒരു മെഡിക്കൽ ഓഫീസറായി ജോലി തുടർന്നു. 1992-ൽ ഇമ്മ്യൂണോപത്തോളജി വിഭാഗത്തിന്റെ മേധാവിയായി അവർ സ്ഥാനക്കയറ്റം ലഭിച്ചു. 1999-ൽ ചാൻ NEI ഹിസ്റ്റോപത്തോളജി കോറിന്റെ മേധാവിയായി. അവളുടെ ലബോറട്ടറിക്ക് നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് ക്ലിനിക്കൽ സെന്ററുമായി ശക്തമായ ബന്ധമുണ്ടായിരുന്നു. ക്ലിനിക്കൽ ലബോറട്ടറി ഇംപ്രൂവ്‌മെന്റ് അപ്രൂവ്ഡ് (CLIA) സർട്ടിഫിക്കേഷൻ ഉള്ള കോറിന് ക്ലിനിക്കൽ, പരീക്ഷണാത്മക മാതൃകകൾ ലഭിച്ചു, കൂടാതെ പ്രതിവർഷം 6000-8000 സാമ്പിളുകൾ പ്രോസസ്സ് ചെയ്യുന്നു. എൻ‌ഇ‌ഐ ക്ലിനിക്കൽ, റിസർച്ച് പോസ്റ്റ്-ഡോക്ടറൽ, പോസ്റ്റ്-ബാക്കലറിയേറ്റ് ഫെല്ലോകളുടെ മാർഗദർശിയായിരുന്നു ചി-ചാവോ. ചൈനയിലെ ഒഫ്താൽമോളജിയുടെയും ദർശന ഗവേഷണത്തിന്റെയും വികസനത്തിലും മെച്ചപ്പെടുത്തലിലും അവർ സഹായിച്ചിട്ടുണ്ട്, ഈ പ്രക്രിയയിൽ, ചൈന, യുണൈറ്റഡ് സ്റ്റേറ്റ്സ്, ലോകമെമ്പാടുമുള്ള നേത്രരോഗവിദഗ്ദ്ധരും കാഴ്ച ഗവേഷകരും തമ്മിലുള്ള കൈമാറ്റം പ്രോത്സാഹിപ്പിക്കുകയും ചെയ്തു.
സ്വീറ്റോകൃസിസ്കി ദേശീയോദ്യാനം
സ്വീറ്റകൃസിസ്കി ദേശീയോദ്യാനം (Polish: Świętokrzyski Park Narodowy) മദ്ധ്യ പോളണ്ടിലെ സ്വീറ്റോകൃസിസ്കി വോയിവോഡെഷിപ്പി ൽ സ്ഥിതിചെയ്യുന്ന ഒരു ദേശീയോദ്യാനമാണ്. ഇത് സ്വീറ്റോകൃസിസ്കി പർവ്വതനിരകളിലെ (ഹോളി ക്രോസ്) ഏറ്റവും ഉയരം കൂടിയ പർവ്വതനിരയായ ലിസോഗോറി യേയും അതിലെ ഏറ്റവും ഉയരം കൂടിയ രണ്ടു കൊടുമുടികളായ ലിസിക (612 മീറ്റർ) ലൈസ ഗോറ (595 മീറ്റർ) എന്നിവയേയും ഉൾക്കൊള്ളുന്നു. അതുപോലതന്നെ ക്ലോണോവ്സ്കി റിഡ്ജിൻറെ കിഴക്കൻ ഭാഗവും പോകൃസിവിയാൻസ്കി റിഡ്ജിൻറ ഭാഗങ്ങളും ഈ ദേശീയോദ്യാനത്തിൽ ഉൾപ്പെടുന്നു. ഉദ്യാനത്തിൻറെ മുഖ്യ കാര്യാലയം ബോഡ്‍സെൻറിനിൽ സ്ഥിതിചെയ്യുന്നു. പോളണ്ടിലെ ഈ ഭാഗം സംരക്ഷിക്കുന്നതിനുള്ള ശ്രമങ്ങളുടെ ചരിത്രം ഒന്നാം ലോകമഹായുദ്ധത്തിനുമുമ്പ് തന്നെ തുടങ്ങിയിരുന്നു. 1921-ൽ സ്വീറ്റോകൃസിസ്കി പർവ്വതനിരകളിലെ ആദ്യ കരുതൽ വനമേഖലയ്ക്കു രൂപംകൊടുത്തു. ഇത് ജോസഫ് കോസ്റ്റിക്കോയുടെ ഉടമസ്ഥതിയിലുള്ളതും 1.63 ചതുരശ്ര കിലോമീറ്റർ വിസ്തൃതിയുമുള്ളതുമായ ചെൽമോവ ഗോറയിലെ റിസർവ്വ് ആയിരുന്നു. തൊട്ടടുത്ത വർഷം, 3.11 ചതുരശ്ര കി.മീ. വിസ്തൃതിയുള്ള ലിസോഗോറിയിലെ രണ്ട് ഭാഗങ്ങൾ പരിരക്ഷിക്കപ്പെട്ടു. 1932 ൽ റിസർവ്വിൻറെ വിസ്തൃതി ഔദ്യോഗികമായി 13.47 ചതുരശ്രകിലോമീറ്ററായി ഉയർത്തിയിരുന്നു. എന്നാൽ 1950 വരെ ദേശീയ ഉദ്യാനം സൃഷ്ടിക്കപ്പെട്ടിരുന്നില്ല. ദേശീയോദ്യാനത്തിൻറെ പ്രാരംഭ കാലത്ത്  ഇതിൽ 60.54 ചതുരശ്രകിലോമീറ്റർ പ്രദേശമായിരുന്നു ഉണ്ടായിരുന്നത്; എന്നാൽ അതിനു ശേഷം 76.26 ചതുരശ്ര കിലോമീറ്റർ (29.44 ച. മൈ.) ആയി ഇതു വികസിച്ചു. ഇതിൽ 72.12 ചതുരശ്ര കിലോമീറ്റർ വനഭൂമിയാണ്. 17.31 ചതുരശ്ര കിലോമീറ്റർ പ്രദേശത്തായി അഞ്ച് കർശന സംരക്ഷിത മേഖലകൾ ഉണ്ട്.
അവലംബം
വർഗ്ഗം:പോളണ്ടിലെ ദേശീയോദ്യാനങ്ങൾ
എബോളാവൈറസ് (ജീനസ്)
മോണോനെഗാവിറെയിൽസ് (Mononegavirales) എന്ന ഓർഡറിൽ ഉൾപ്പെടുന്ന ഫിലോവിറിഡേ (Filoviridae) എന്ന കുടുംബത്തിൽപ്പെടുന്ന ഒരു വൈറൽ ടാക്സോൺ അഥവാ വൈറസ് വർഗ്ഗീകരണതലമാണ് എബോളാവൈറസ് ജീനസ്. ഇതിലുൾപ്പെടുന്ന അംഗങ്ങൾ എബോളവൈറസുകൾ എന്നറിയപ്പെടുന്നു. തിരിച്ചറിഞ്ഞിട്ടുള്ള അഞ്ചിനം വൈറസ് സ്പീഷീസുകൾക്ക് അവയെ കണ്ടെത്തിയ പ്രദേശമനുസരിച്ച് പേരിട്ടിരിക്കുന്നു. ബന്ദിബുഗ്യോ എബോളാ വൈറസ് (Bundibugyo ebolavirus), റെസ്റ്റോൺ എബോളാ വൈറസ് (Reston ebolavirus), സുഡാൻ എബോളാ വൈറസ് (Sudan ebolavirus), ടായ് ഫോറസ്റ്റ് എബോളാ വൈറസ് (Taï Forest ebolavirus), സെയർ എബോളാ വൈറസ് (Zaire ebolavirus) എന്നിവയാണവ.
എബോളാവൈറസ് ജീനസ്
എബോളാവൈറസ് ജീനസ്സിലെ ഓരോ സ്പീഷീസിനും ഓരോ വൈറസ് അംഗങ്ങളുണ്ട്. റെസ്റ്റോൺ ഒഴികെ ബാക്കിയുള്ള എബോളാ വൈറസുകളെല്ലാം മനുഷ്യരിൽ എബോള വൈറസ് രോഗം (Ebola virus disease (EVD)) ഉണ്ടാക്കുന്നു. രക്തക്കുഴൽ പൊട്ടി, രക്തപ്രവാഹം സൃഷ്ടിക്കുന്ന ഒരിനം അപകടകരമായ പനിയാണിത്. മറ്റ് പ്രൈമേറ്റുകളിലാണ് റെസ്റ്റോൺ വൈറസ് ഈ രോഗമുണ്ടാക്കുന്നത്. എബോളാവൈറസുകളിൽ ഏറ്റവും മാരകം സെയർ എബോളാ വൈറസ് ആണ്. 1976 ജൂൺ മാസത്തിൽ ദക്ഷിണസുഡാനിലും ആഗസ്തിൽ സെയറിലും എബോളാ വൈറസ് ഡിസീസ് പടർന്നപ്പോഴാണ് ഈ രോഗത്തെക്കുറിച്ച് ആദ്യമായി ധാരണ രൂപപ്പെടുന്നത്. സെയറിലെ എബോളാനദിയുടെ പേരിലാണ് ഈ വൈറസ് നാമകരണം ചെയ്യപ്പെട്ടിരിക്കുന്നത്. ഇന്നത് ഡെമോക്രാറ്റിക് റിപ്പബ്ലിക്ക് ഓഫ് കോംഗോയിലാണ്.
സെയർ എബോളാവൈറസ് (Zaire ebolavirus (ZEBOV)
സെയ‍വൈറസ് എന്നും അറിയപ്പെടുന്നു. ഏറ്റവും കൂടുതൽ മരണം വിതയ്ക്കുന്ന വൈറസാണിത്. യാംബുക്കുവിൽ 1976 ആഗസ്റ്റ് 26 ന് ആദ്യമായി ഈ വൈറസിന്റെ ആക്രമണം കണ്ടെത്തി. മബലോ ലൊക്കേല എന്ന സ്കൂൾ ടീച്ചർക്കാണിത് ആദ്യമായി റിപ്പോർട്ട് ചെയ്തത്. മലമ്പനിയ്ക്ക് തുല്യമായ രോഗലക്ഷണങ്ങളാണിതിനുള്ളത്. അണുവിമുക്തമാക്കാത്ത സൂചിയുടെ ഉപയോഗവും അടുത്ത സമ്പർക്കവുമാണ് രോഗവ്യാപനത്തിന് ഹേതു. ദക്ഷിണാഫ്രിക്കയിലെ 2014 ലെ രോഗവ്യാപനത്തിന് സെയർ എബോളാവൈറസായിരുന്നു കാരണം.
സുഡാൻ എബോളാവൈറസ് (Sudan ebolavirus (SUDV))
1976 ലാണ് ഈ വൈറസിനെക്കുറിച്ച് ആദ്യമായി റിപ്പോർട്ട് ചെയ്തത്. സുഡാനിലെ നസാരയിലെ പഞ്ഞി ഫാക്ടറി തൊഴിലാളികളിലാണ് ഇതാദ്യം കണ്ടെത്തിയത്. ആഗസ്ത് 2014 ന് കോംഗോയിലെ ഡിജേറായിൽ പതിമൂന്ന് പേരിലെ രോഗവ്യാപനം റിപ്പോർട്ടുചെയ്തു.
റെസ്റ്റോൺ എബോളാവൈറസ് (Reston ebolavirus (RESTV))
1989 ൽ കോവാൻസിലെ ഹാസിൽട്ടണ് ലബോറട്ടറീസിൽ ഞണ്ടിനെ ഭക്ഷിക്കുന്ന കുരങ്ങിനങ്ങളിൽ സിമിയൻ ഹെമറേജിക് ഫീവർ വൈറസിന്റെ ബാധയുണ്ടായപ്പോഴാണ് ഈ വൈറസിനെയും കണ്ടെത്തിയത്. വിർജീനിയയിലെ റെസ്റ്റോണിൽ ആദ്യരോഗബാധ റിപ്പോർട്ടുചെയ്യപ്പെട്ടശേഷം ഇറ്റലി, പെൻസിൽവാനിയ എന്നിവിടങ്ങളിലെ പ്രൈമേറ്റല്ലാത്ത ജീവികളിലും വൈറസിനെ കണ്ടെത്തി.
ടായ് ഫോറസ്റ്റ് എബോളാവൈറസ് (Taï Forest ebolavirus (TAFV))
ആഫ്രിക്കയിലെ ടായ് വനങ്ങളിൽ 1994 ൽ ചിമ്പാൻസികളിലാണ് ഇവയെ ആദ്യമായി കണ്ടെത്തുന്നത്. തന്മാത്രാപഠനങ്ങളിലൂടെ നിരവധി ചിമ്പാൻസികളിൽ ഈ വൈറസിനെ കണ്ടെത്തി.
ബന്ദിബുഗ്യോ എബോളാവൈറസ് (Bundibugyo ebolavirus (BDBV))
2007 നവംബർ 24 ന് ഉഗാണ്ട ആരോഗ്യവകുപ്പ് ബന്ദിബുഗ്യോ ജില്ലയിൽ ഈ വൈറസിനെ കണ്ടെത്തി. അമേരിക്കൻ നാഷണൽ റഫറൻസ് ലബോറട്ടറിയും ലോകാരോഗ്യസംഘടനയും വൈറസിനെ സ്ഥിരീകരിച്ചു.
പുറത്തേയ്ക്കുള്ള കണ്ണികൾ
വർഗ്ഗം:എബോള
റെയ്ച്ചൽ കൊറീ
ഒരു അമേരിക്കൻ സമാധാനപ്രവർത്തകയായിരുന്നു റെയ്ച്ചൽ കൊറീ. (Rachel Corrie). ഗാസാ മുനമ്പിലേക്കുള്ള ഇസ്രായേലിന്റെ കവചിതവാഹനം തടയാൻ ശ്രമിക്കുമ്പോൾ ആ വാഹനത്തിന്റെ അടിയിൽപെട്ട് ചതഞ്ഞുമരിക്കുകയായിരുന്നു. പഠനാവശ്യത്തിന് ഗാസയിൽ എത്തിയ റെയ്ച്ചൽ അവിടെ പാലസ്തീനികളുടെ വീടുകൾ ഇസ്രായേൽ തകർക്കുന്നതിനെതിരെ സമാധാനപരമായ പ്രതിഷേധം നടത്തുമ്പോഴായിരുന്നു മരണം.
ലിൻഡ ചാങ്
ലിൻഡ ചാങ് ഒരു അമേരിക്കൻ ന്യൂറോളജിസ്റ്റാണ്. ഇംഗ്ലീഷ്:Linda Chang. അവർ ഡയഗ്നോസ്റ്റിക് റേഡിയോളജി, ന്യൂക്ലിയർ മെഡിസിൻ എന്നിവയുടെ പ്രൊഫസറും മേരിലാൻഡ് യൂണിവേഴ്സിറ്റി സ്കൂൾ ഓഫ് മെഡിസിനിൽ ഫാക്കൽറ്റി വികസനത്തിന്റെ വൈസ് ചെയർമാനുമാണ്.
ജീവിതരേഖ
1981-ൽ യൂണിവേഴ്സിറ്റി ഓഫ് മേരിലാൻഡ്, കോളേജ് പാർക്കിലെ ഓണേഴ്സ് പ്രോഗ്രാമിലൂടെ ലിൻഡ ബയോകെമിസ്ട്രിയിൽ സയൻസ് ബിരുദം പൂർത്തിയാക്കി. 1982-ൽ ജോർജ്ജ്ടൗൺ യൂണിവേഴ്സിറ്റിയിൽ നിന്ന് ലിൻഡ ഫിസിയോളജിയിലും ബയോഫിസിക്സിലും മാസ്റ്റർ ഓഫ് സയൻസ് നേടി. 1986-ൽ ജോർജ്ജ്ടൗൺ യൂണിവേഴ്സിറ്റി സ്കൂൾ ഓഫ് മെഡിസിനിൽ ലിൻഡ മെഡിക്കൽ ഡോക്ടറേറ്റ് പൂർത്തിയാക്കി. ലിൻഡ 1990-ൽ റൊണാൾഡ് റീഗൻ UCLA മെഡിക്കൽ സെന്ററിൽ ന്യൂറോളജിയിൽ റെസിഡൻസി പൂർത്തിയാക്കി. 1991-ൽ UCLA-യിൽ ന്യൂറോ മസ്കുലർ രോഗങ്ങളിലും ഇലക്ട്രോഫിസിയോളജിയിലും ഉപദേഷ്ടാവ് തോമസ് എൽ. ആൻഡേഴ്സണുമായി ഫെലോഷിപ്പ് പൂർത്തിയാക്കി. 1992-ൽ, യു‌സി‌എൽ‌എയിലെ മെന്റർ ബ്രൂസ് മില്ലറുമായി ഡിമെൻഷ്യയിലെ ന്യൂറോ ഇമേജിംഗ് പഠനങ്ങളിൽ ഗവേഷണ ഫെലോഷിപ്പ് പൂർത്തിയാക്കി.
സി ഒ ടി നസീർ
തലശേരി മുനിസിപ്പാലിറ്റി കൗൺസിലറായിരുന്നു (2010-15). സന്നദ്ധ സേവന-പരിസ്ഥിതി സംരക്ഷണ രംഗങ്ങളിൽ ശ്രദ്ധേയമായ പ്രവർത്തനം നടത്തുന്ന നസീർ സുഹൃത്തുക്കളുമായി ചേർന്ന് 2006ൽ കിവീസ് എന്ന പേരിൽ സംഘടന രൂപീകരിച്ച് പ്രവർത്തനങ്ങൾ നടത്തി വരികയാണ്. കൗൺസിലറായി ലഭിച്ചിരുന്ന വേതനം ഇദ്ദേഹം സർക്കാർ ആശുപത്രിയിലെ പാവപ്പെട്ട രോഗികൾക്ക് നൽകുകയായിരുന്നു. സ്വച്ഛഭാരത് പദ്ധതി നടപ്പിലാകും മുമ്പ് 2014ൽ ഇദ്ദേഹത്തിന്റെ നേതൃത്വത്തിൽ ഓടുന്ന ട്രെയിനുകൾ വൃത്തിയാക്കിയത് ശ്രദ്ധയാകർഷിച്ചിരുന്നു. 'മാറ്റിക്കുത്തിയാൽ മാറ്റം കാണാം' എന്ന മുദ്രാവാക്യമുയർത്തിയാണ് നസീർ മത്സരിക്കുന്നത്. പി ജയരാജനെതിരെ മത്സരിക്കുന്ന നസീറിന്റെ സ്ഥാനാർത്ഥിത്വം ഇതിനകം ചർച്ചയായിട്ടുണ്ട്.
മെയ് 23ന് ലോക്‌സഭ തിരഞ്ഞെടുപ്പ് ഫലം പുറത്തു വരുന്നതിന് ദിവസങ്ങൾക്ക് മുൻപ് 18ാം തിയതി തലശ്ശേരി കായ്യത്ത് റോഡിലെ ഗേൾസ് സ്‌കൂൾ പരിസരത്ത് വെച്ച് നസീർ അതിക്രൂരമായി ആക്രമിക്കപ്പെട്ടു. തലയ്ക്കും വയറിനും കൈകാലുകൾക്കും വെട്ടേറ്റ നസീർ കോഴിക്കോട് സ്വകാര്യ ആശുപത്രിയിൽ ചികിത്സ തേടി.
__പുതിയവിഭാഗംകണ്ണിവേണ്ട__
ദേവിക
2000 മുതൽ 2005 വരെ സജീവമായി പ്രവർത്തിച്ചിരുന്ന ഒരു തെന്നിന്ത്യൻ ചലച്ചിത്രനടിയാണ് ദേവിക. ഇവർ ഹീര എന്ന പേരിലും അറിയപ്പെടുന്നു. പ്രധാനമായും മലയാളം, കന്നഡ, തമിഴ് എന്നീ ഭാഷകളിലെ നീലച്ചിത്രങ്ങളിലാണ് ഇവർ അഭിനയിച്ചിരുന്നത്. ദക്ഷിണേന്ത്യയിൽ ധാരാളം അഡൾട്ട് ചലച്ചിത്രങ്ങൾ പുറത്തിറങ്ങിയിരുന്ന കാലത്ത് ഷക്കീല, രേഷ്മ, മറിയ, സിന്ധു, റോഷ്നി, ശർമിളി, അഞ്ജു എന്നീ നടിമാരുടെ ശ്രേണിയിൽ ദേവിക എന്ന അഭിനേത്രിക്കും ഒരു പ്രധാന സ്ഥാനമുണ്ടായിരുന്നു. താഴമ്പൂ, ലെവൽ ക്രോസ്സ്, അസുരയുഗം, അഗ്നിപുഷ്പം, ചാരസുന്ദരി, യാമിനി, ശിശിരം, ആലിംഗനം , വാണിഭം എന്നിവയാണ് ദേവിക അഭിനയിച്ചിട്ടുള്ള മലയാളചലച്ചിത്രങ്ങൾ. കന്നഡയിലും തമിഴിലുമായി ജെന്നിഫർ ഐ ലവ് യു, റിയൽ റൗഡി, അന്തരാള, ഇരവ് പകടൻ, അബ് ബസ് കരോ, നടാൻ തീറ്റില്യ, നാൻസി എന്നീ ചിത്രങ്ങളിലും അഭിനയിച്ചിട്ടുണ്ട്. ദേവിക അഭിനയിച്ച ചലച്ചിത്രരംഗങ്ങൾക്ക് ഇപ്പോഴും ജനപ്രീതിയുണ്ട്.
അവലംബം
വർഗ്ഗം:മലയാളചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:കന്നഡ അഭിനേതാക്കൾ വർഗ്ഗം:ലൈംഗിക ചലച്ചിത്രനടിമാർ